open-index/open-wikipedia-markdown huggingface dataset:
ရှင်ပညာသီရိ

ရှင်ပညာသီရိ (၁၁၉၂ − ၁၂၇၀) သည် "ဝဇီရာရာမဆရာတော်" ဟု ထင်ရှားခဲ့သည့် ကျမ်းပြုဆရာတော်တစ်ပါး ဖြစ်သည်။
## ဘဝ
ဆရာတော်ကို ၁၁၉၂ နှစ်၊ တော်သလင်းလဆန်း ၂ ရက်နေ့တွင် တပယင်းမြို့၊ ချမ်းသာရွာ သွေးသောက်စုအပါအဝင် ကုန်းသာရွာတွင် ဖွားမြင်ခဲ့သည်။ ငယ်စဉ်အခါက ကုန်းသာရွာရှိ ဝါဆိုကျောင်းတိုက် ရှင်ကလျာဏဓဇထံတွင် ပညာများ သင်ကြားခဲ့သည်။ ဆရာတော်သည် အရွယ်ရောက်သည့်အခါ “ရှင်ပညသီရိ” ဟူသည့် ဘွဲ့ဖြင့် သာမဏေပြုခဲ့သည်။ ထို့နောက်တွင် မဟာရုံကျောင်း ရှင်ဝိမလဗုဒ္ဓိထံတွင် ပညာဆက်လက်သင်ကြားခဲ့သည်။

၁၂၀၉ ခုနှစ်တွင် အမရပူရမြို့ မြောက်ဘက်ရှိ ပုဇွန်ချောင်အရပ်၌ ရှင်အဂ္ဂဓမ္မမထေရ်ထံတွင် ပညာများကို ဆက်လက်ဆည်းပူးခဲ့ပြီး ရဟန်းဘောင်သို့ တက်ရောက်ကာ ရှိမ်းမကားရွာတောင်ဘက် သရက်ချောင်တောရတွင် သီတင်းသုံးခဲ့သည်။ ထို့နောက်တွင် ဆရာတော်သည် စဉ့်ကူးမြို့နယ်၊ ခက်သင်ရွာ သိလုံးဆရာတော် ရှင်စန္ဒိမာလင်္ကာရထံတွင် ပညာများ ဆက်လက်ကာ ဆည်းပူးခဲ့သည်။

ထို့နောက်တွင် ဆရာတော်သည် ဇာတိဖြစ်သည့် တပယင်းရွာ၊ ပလိပ်ရွာ၊ ကျောက်အိုးတောရရွာ၊ စစ်ကိုင်းမြို့ရှိ လောကမှန်ကင်းကျောင်း၊ အင်းဝမြို့ရှိ နမောကျောင်းတို့တွင် သီတင်းသုံးတော်မူခဲ့သည်။ ဆရာဖြစ်သည့် ရှင်အဂ္ဂဓမ္မထေရ် (သင်္ဂဇာဆရာတော်) အား မင်းတုန်းမင်းကြီးက အဂ္ဂဓမ္မာလင်္ကာရကဝိဓဇမဟာဓမ္မရာဇာဓိရာဇဂုရုတံဆိပ်တော် ကပ်လှူ၍ ရတနာပုံနေပြည်တော်သို့ ပင့်ဆောင်သည့်အခါ အတူလိုက်ပါသွားခဲ့သည်။ ထို့နောက်တွင် သုသီရိမဟာရတနာဒေဝီဘွဲ့ခံ စလေနှင့် တလုပ်မြို့စား စိန်တုန်းမိဖုရားက ၁၂၂၈ ခုနှစ်တွင် မြို့တော်အရှေ့မြောက်ယွန်းရှိ ဝဇီရာမတိုက်၌ မင်္ဂလာရတနာဘုံစံကျောင်းတော်ကြီးကို ပြင်ဆင်ဆောက်လုပ်ကာ လှူဒါန်းခဲ့သည်။ 

မင်းတုန်းမင်းကြီးသည် ဆရာတော်အား ပညာသီရိသဒ္ဓမ္မကဝိဓဇမဟာဓမ္မရာဇာဓိရာဇဂုရုတံဆိပ်တော်ကို ကပ်လှူခဲ့သည်။ ထိုကျောင်းတိုက်တွင်ပင် ဆရာတော်သည် ၁၅ ဝါပတ်လုံး သီတင်းသုံးခဲ့ပြီးနောက် မင်းကွန်းနံ့သာချောင်တွင် တရာအားထုတ်ခဲ့သည်။ ၁၂၄၇ ခုနှစ်တွင် ရန်ကုန်မြို့သို့ ကြွတော်မူခဲ့ပြီး ထို့နောက်တွင် သင်္ဂဇာဆရာတော်ဘုရားကြီး သီတင်းသုံးတော်မူရာ မော်လမြိုင်သို့ ကြွတော်မူကာ သီတင်းသုံးခဲ့သည်။ 

ဆရာတော်သည် မော်လမြိုင်မြို့တွင် ရတနာဘုံမြင့်ကျောင်းတော်ကို အလှူခံကာ ပထမပြန်စာမေးပွဲများိကု စတင်ကာ ကျင်းပခဲ့သည်။ ထို့နောက်တွင် သီဟိုဠ်သို့ ကြွတော်မူခဲ့သည်။ ထို့နောက် ၁၂၅၃ ခုနှစ်တွင် မော်လမြိုင်သို့ ပြန်လည်ရောက်ရှိခဲ့ပြီး ၁၂၆၀ ခုနှစ်တွင်တစ်ကြိမ်၊ ၁၂၆၂ ခုနှစ်တွင်တစ်ကြိမ် သီဟိုဠ်သို့ အကြိမ်ကြိမ် ကြွတော်မူခဲ့သည်။

## ပျံလွန်တော်မူခြင်း
ဆရာတော်သည် ၁၂၇၀ ပြည့်နှစ်၊ တပို့တွဲလဆုတ် ၃ ရက်နေ့တွင် ပျံလွန်တော်မူခဲ့သည်။

## ပြုစုခဲ့သည့် ကျမ်းများ
ဆရာတော်သည် အောက်ပါကျမ်းများကို ပြုစုတော်မူခဲ့သည်။

၁။ ဓမ္မဒီပနီ၊

၂။ ဒွတ္တိံသကာယဒီပက။

၃။ ဝေဿန္တရဇာတကာလင်္ကာရကျမ်း၊

၄။ သိဿကောဓါဒကျမ်း၊

၅။ မဟာနာမက္ကာရဗုဒ္ဓဝန္ဒနာကျမ်း၊

၆။ လက္ခဏရသပစ္စုပဋ္ဌာန်ပဒဋ္ဌာန်ဝိနိစ္ဆယဂါထာနိသျ၊

၇။ သုတ်ဝိနည်းအဘိဓမ္မာမာတိကာနိဒါန်း အမေးအဖြေကထာ၊

၈။ အနတ္တလက္ခဏသုတ်ပါဠိတော်နိသျ၊

၉။ ဝိဝဋ္ဋနိဿိတဒါနဝိနိစ္ဆယ၊

၁၀။ ဝိသုံဂါမသီမဝိနိစ္ဆယ၊

၁၁။ ဒသလီလဝိနိစ္ဆယ၊

၁၂။ မာဂမီသန္ဒေသကထာ၊

၁၃။ ဗုဒ္ဓဝန္ဒနာဂါထာပါဌ်နိသျ၊

၁၄။ ဒုဿီလဒါနာဒိဝိနိစ္ဆယ၊

၁၅။ အာဋာနာဋယသုတ်နိသျသစ်။

## ကိုးကား
ကိုကိုညီညီ

***ကိုကိုညီညီ*** သည် ၁၉၇၅ ခုတွင် ရိုက်ကူးသော မြန်မာရုပ်ရှင် တစ်ကားဖြစ်သည်။ ရွှေနှင့်မြရုပ်ရှင်အတွက် ရွှေမြိတ်သောင်းတင်၏ ဝတ္ထုကို ထွန်းမြင့်လေး သရုပ်ဖော်ခြင်း ဖြစ်သည်။ ညွန့်ဝင်း၊ ခင်သန်းနု၊ သန်းထွန်းနွဲ့၊ ဆွေဇင်ထိုက်၊ စံတင်၊ ဌေးဝင်း၊ နေစိုး၊ ကျော်နိုင်၊ ဒေါ်မေသစ်၊ ခင်လေးဆွေ၊ ကျော်ဇော၊ လက်သီးမောင်မောင်တို့နှင့် မြိုင်မြိုင်ဆိုင်ဆိုင် ရိုက်ရာ ၁၉၇၅ ခု၊ ဩဂုတ်လတွင် ပြီးသည်။ 

## ကိုးကား
ဆောင်းမှာတွေ့သော မိန်းကလေး

***ဆောင်းမှာတွေ့သော မိန်းကလေး*** သည် ၁၉၇၅ ခုထုတ် မြန်မာရုပ်ရှင် တစ်ကားဖြစ်သည်။ ဒဂုန်ရုပ်ရှင်အတွက် စန္ဒရား လှထွတ်၏ ဝတ္ထုကို မောင်မိုးသူ ပုံဖော်သည်။ ညွန့်ဝင်း၊ တင်တင်ညိုနှင့် အေးအေးသင်းတို့ အဓိက သရုပ်ဆောင်ကြသည်။ ၁၉၇၅ ခု၊ ဩဂုတ်လ ၁၅ ရက်တွင် ရုံတင်ခဲ့သည်။ 

## ဇာတ်ဝင်တေး 
## ကိုးကား
ဘရင်ဂျီ

**ဘရင်ဂျီ** (ရောမအက္ခရာ - Bagyingyi) ဟူသော စကားသည် အာရပ်ဘာသာစကားအရ အနောက်ဥရောပသားဟု အဓိပ္ပာယ်ရသော ဖာရင်ဂီ (Feringi) (သို့မဟုတ်) ဖရန့် (Frank) မှ လာသည့် အသုံးအနှုန်းကွဲ တစ်မျိုး ဖြစ်သည်။ ၁၆ရာစုနှင့် ၁၇ရာစု၌ ပေါ်တူဂီလူမျိုး ကြေးစားစစ်သားများသည် မြန်မာနိုင်ငံသို့ ဝင်ရောက်လာခဲ့သည်။ နောက်ပိုင်းတွင် ဗမာလူမျိုးအချို့ နှင့် သွေရောခဲ့သည်။ 

ဘရင်ဂျီ အချို့အခေါ်  ဘုရင်ဂျီ တို့သည် မြန်မာနိုင်ငံ၊ စစ်ကိုင်းတိုင်းဒေသကြီးတွင်  လူဦရေ ၃၀၀၀ အထိ အများဆုံး နေထိုင်ကြကြသည်။

စစ်ကိုင်းတိုင်းဒေသကြီး၊ ခင်ဦးမြို့ အနောက်ဘက် ၁၄ မိုင်ခန့် အကွာရှိ မုံလှရွာလေး နှင့် ရေဦးမြို့နယ်  အတွင်းရှိ ချမ်းသာရွာ တို့ရှိ ဘရင်ဂျီ တို့မှာ အညာမြေပေါ်ရောက် ပေါ်တူဂီမျိုးဆက်များအဖြစ် ထင်ရှားသည်။  ယင်းအပြင် ချောင်းဦး၊နဘက်ကြီးရွာ စသည်တို့ကိုလည်း ဘရင်ဂျီရွာကြီးများအဖြစ် မှတ်တမ်းတင်ခံထားရသည်။ 

ရှေးအခါက လူမျိုးခြားများ နေထိုင်သည့်ရွာများကို ဘရင်ဂျီရွာ ဟုခေါ်ကြသည်။ဘရင်ဂျီ အများစုသည် ခရစ်ယာန် ရိုမန်ကက်သလစ်ဘာသာဝင်များ ဖြစ်ကြသည်။

လက်ရှိ ဘရင်ဂျီ လူဦးရေမှာ အကြမ်းဖျင်း အားဖြင့် တစ်သောင်းကျော်ခန့် ရှိမည်ဟု ခန့်မှန်းထားကြသည်။

မူးမြစ်ဝှမ်းဒေသနှင့် ချင်းတွင်းမြစ်ဝှမ်းဒေသ အနီးတဝိုက်ရှိ ရွာများ၊ မြို့များ၌ ဘရင်ဂျီလူမျိုးများ နေထိုင်လျက်ရှိသည်။

## ကိုးကား
ကဏ္ဍ:မြန်မာနိုင်ငံလူမျိုးများ
ရုန်း၍ကန်၍ ရင်ဆိုင်၍

***ရုန်း၍ကန်၍ ရင်ဆိုင်၍*** သည် ၁၉၇၅ ခုထုတ် မြန်မာရုပ်ရှင် တစ်ကားဖြစ်သည်။ မဟာဗောဓိရုပ်ရှင်အတွက် မောင်မိုးမြင့် ရိုက်ကူးပြီး ရဲဘော်သက်ရှည်၊ ဇော်ဝမ်း၊ စန္ဒာ၊ မမိုးဝါ၊ ဒေါ်မေသစ်တို့ သရုပ်ဆောင်ကြသည်။ ၁၉၇၅ ခု၊ ဩဂုတ်လ ၈ ရက်တွင် ရုံတင်သည်။ 

## ဇာတ်ဝင်တေး 
## ကိုးကား
မောင်မောင် လာမယ်ဆိုလို့

***မောင်မောင် လာမယ်ဆိုလို့*** သည် ၁၉၇၅ ခုတွင် ရိုက်ကူးသော မြန်မာရုပ်ရှင် တစ်ကားဖြစ်သည်။ မဟာဝိဇ္ဇာဓိုရ်ဖလင်အတွက် အေဝမ်း မောင်လှမျိုး ရိုက်ကူးပြီး ဇော်ဝမ်း၊ ဆွေဇင်ထိုက်နှင့် လင်းအောင်တို့ သရုပ်ဆောင်ထားသည်။ ၁၉၇၅ ခု၊ ဩဂုတ်လ ၁ ရက်တွင် ရုံတင်သည်။ 

## ကိုးကား
မြတ်ဆုဝင်းရဲ့ ချစ်စံအိမ်

***မြတ်ဆုဝင်း၏ ချစ်စံအိမ်*** သည် ၁၉၇၅ ခုတွင် ရိုက်ကူးသော မြန်မာရုပ်ရှင် တစ်ကားဖြစ်သည်။ မဟာဝိဇ္ဇာဓိုရ်ဖလင်အတွက် ပွင့်လန်း (သတ္တုတွင်း) ၏ ဝတ္ထုကို ရွှေဒုံး ထွန်းလွင် ဇာတ်ညွှန်းရေးကာ မောင်လှဝေ ရိုက်ကူးသည်။ ဇော်လင်း၊ နွဲ့နွဲ့မူနှင့် မျိုးမျိုးစိုးတို့ အဓိက သရုပ်ဆောင်ထားပြီး ၁၉၇၅ ခု၊ စက်တင်ဘာလတွင် ရိုက်ကူးပြီးသည်။ 

## ကိုးကား
ချစ်သူရွေးမယ် ချစ်ဝဲလယ်

***ချစ်သူရွေးမယ် ချစ်ဝဲလယ်*** သည် ၁၉၇၅ ခုတွင် ရိုက်ကူးသော မြန်မာရုပ်ရှင် ဇာတ်ကားဖြစ်သည်။ ပြည်သူ့မေတ္တာရုပ်ရှင်အတွက် ဝင်းဦး ရိုက်ပြီး ဝင်းဦး၊ စန္ဒာ၊ စမ်းစမ်းအေး၊ မြင့်မြင့်ခင်၊ချိုပြုံး၊ တင်တင်နွဲ့၊ မြင့်မြင့်ခိုင်၊ နွဲ့နွဲ့စန်းနှင့် စမ်းစမ်းဝင်းတို့ သရုပ်ဆောင်ထားသည်။ ၁၉၇၅ ခု၊ စက်တင်ဘာလတွင် ရိုက်ကူးရေး ပြီးသည်။ 

ဝင်းဦးမှာ ရှစ်ကိုယ်ခွဲအဖြစ် သရုပ်ဆောင်ပြီး မြန်မာ့ရုပ်ရှင်သမိုင်းတွင် ပထမဆုံး ကိုယ်ခွဲ သရုပ်ဆောင်ခြင်း ဖြစ်သည်။

## ကိုးကား
တော်တော်ဆိုးတဲ့ ကောင်မလေး

***တော်တော်ဆိုးတဲ့ ကောင်မလေး*** သည် ၁၉၇၅ ခုတွင် ရိုက်ကူးသော မြန်မာ ရုပ်ရှင်ဇာတ်ကားဖြစ်သည်။ ခင်မာသစ်၏ ဝတ္ထုကို ဝင်းသီရိရုပ်ရှင်အတွက် တက္ကသိုလ် ခင်သက်မာဝင်း ရိုက်ကူးသည်။ ညွန့်ဝင်း၊ မောင်ယဉ်ကြည်၊ ခင်နွဲ့မာဝင်းနှင့် ချိုချိုမာဝင်းတို့ သရုပ်ဆောင်ကြရာ ၁၉၇၅ ခု၊ စက်တင်ဘာလတွင် ရိုက်ကူးပြီးသည်။ 

## ကိုးကား
သူ့ဘဝ ကိုယ့်အသဲ

***သူ့ဘဝ ကိုယ့်အသဲ*** သည် ၁၉၇၅ ခုနှစ်တွင် ရိုက်ကူးသည့် မြန်မာရုပ်ရှင် တစ်ကားဖြစ်သည်။ တက်နေထွန်းရုပ်ရှင်အတွက် မမြတ်လေး၏ ဝတ္ထုကို စိန်သံမဏိက သရုပ်ဖော်ခြင်း ဖြစ်သည်။ ဇော်လင်း၊ စန္ဒာ၊ တိုးတိုးလွင်နှင့် အေးမင်းစိုးတို့ သရုပ်ဆောင်ကြသည်။ 

## ကိုးကား
ကျေးဂျူးကဘာ

***ကျေးဂျူးကဘာ*** သည် ၁၉၇၅ ခုတွင် ရိုက်ကူးသည့် မြန်မာရုပ်ရှင် တစ်ကားဖြစ်သည်။ တော်ဝင်ထွန်းရုပ်ရှင်အတွက် ထွန်းမြင့်ထွန်းက ရိုက်ပေးသည်။ ဇော်လင်း၊ ထွန်းထွန်းနိုင်၊ မြင့်နိုင်၊ ချိုပြုံးနှင့် ခင်သီတာထွန်းတို့ သရုပ်ဆောင်ကြသည်။ 

မြင့်နိုင်မှာ ဤဇာတ်ကားဖြင့် အမျိုးသားဇာတ်ပို့ဆု ရသည်။

## ကိုးကား
ဘဝကြေးမုံ

***ဘဝကြေးမုံ*** သည် ၁၉၇၅ ခုတွင် ရိုက်ကူးသော မြန်မာရုပ်ရှင် တစ်ကားဖြစ်သည်။ ကျော်စိုးရုပ်ရှင်အတွက် ဘိတ်ကလာတဲ့ငံပြာရည် ရိုက်ကူးပေးပြီး ခင်ဝမ်း၏ ဝတ္ထုကို သရုပ်ဖော်ထားခြင်း ဖြစ်သည်။ ကောလိပ်ဂျင် နေဝင်း၊ စံရှားတင်၊ ဇော်လင်း၊ နွဲ့နွဲ့မူ၊ ထွန်းထွန်းဝင်း၊ ခင်သန်းနွယ်၊ ဖိုးပါကြီးနှင့် ခင်လေးဆွေတို့ သရုပ်ဆောင်ကြသည်။ 

## ကိုးကား
နံ့သာမြိုင်စခန်း

***နံ့သာမြိုင်စခန်း*** သည် ၁၉၇၅ ခုတွင် ရိုက်ကူးသော မြန်မာရုပ်ရှင် တစ်ကားဖြစ်သည်။ သူရိယပညာရုပ်ရှင်အတွက် စံအေး (ဓာတ်ပုံ) က ၁၉၇၅ ခု၊ စက်တင်ဘာတွင် စတင်ရိုက်ကူးသည်။ သန်းမြတ်စိုး၊ မိုးသန့်၊ တင်တင်ညို၊ အေးအေးသင်း၊ စံတင်နှင့် ပြည်ထောင်စု ကျော်နိုင် တို့ သရုပ်ဆောင်ကြသည်။ 

## ကိုးကား
သူမသိ ငါပိုး

***သူမသိ ငါပိုး*** သည် ၁၉၇၅ ခုတွင် ရိုက်ကူးသော မြန်မာရုပ်ရှင် တစ်ကားဖြစ်သည်။ သိန်းသန်းဆင့်ရုပ်ရှင်အတွက် အောင်ကြီးမြင့် ရိုက်ရာ ၁၉၇၅ ခု၊ စက်တင်ဘာလတွင် ပြီးသည်။ ဇော်လင်း၊ တင်တင်နွဲ့၊ ယဉ်ယဉ်အေး၊ လှထွတ်နှင့် အောင်ကိုနွဲ့ သရုပ်ဆောင်သည်။ 

## ကိုးကား
အပြိုင်အဆိုင်အနိုင်

***အပြိုင်အဆိုင်အနိုင်*** ဇာတ်ကားသည် ၁၉၇၅ ခုတွင် ရိုက်ကူးသော မြန်မာရုပ်ရှင် တစ်ကားဖြစ်သည်။ စံရွှေမောင် ရိုက်ကူးကာ အောင်လွင်၊ ထွန်းထွန်းဝင်း၊ ချိုပြုံးနှင့် နွဲ့နွဲ့မူ တို့ သရုပ်ဆောင်ကြသည်။ ၁၉၇၅ ခု၊ ဩဂုတ်လ ၂၉ ရက်တွင် ရုံတင်ပြသခဲ့သည်။

## ကိုးကား
မုန်တိုင်း ဘယ်ခါ စဲပါ့မယ်

***မုန်တိုင်း ဘယ်ခါ စဲပါ့မယ်*** သည် ၁၉၇၅ ခုတွင် ရိုက်ကူးသော မြန်မာဇာတ်ကား ဖြစ်သည်။ အောင်တေဇရုပ်ရှင်အတွက် ဦးကျော်သန်း ရိုက်ကူးသည်။ လင်းအောင်၊ ထွန်းထွန်းဝင်း၊ တင်တင်ညို၊ စံတင်၊ ဌေးဝင်းနှင့် ဦးအောင်ကြီးတို့ ပါဝင်ပြီး ၁၉၇၅ ခု၊ စက်တင်ဘာလ ၁၉ ရက်တွင် ရုံတင်သည်။ 

## ကိုးကား
မိုးတိမ်လို ကျင့်ကြ

**မိုးတိမ်လို ကျင့်ကြ** သည် ၁၉၉၉ ခုတွင် ရိုက်ကူးသော မြန်မာဇာတ်ကား တစ်ကားဖြစ်သည်။  ကောင်းစုစံ ဗီဒီယိုထုတ်လုပ်ရေးအတွက် မိုးဈာန်လွင် (*ဆူးမ (ရုပ်ပြ)*) ၏ ဝတ္ထုကို ဒီရေလှိုင်း ဇာတ်ညွှန်းခွဲကာ ဇမ္ဗူထွန်းသက်လွင် ရိုက်ကူးသည်။ ရှိုင်း၊ ပန်းဖြူ၊ ဖိုးဖြူ၊ ကင်းကောင်၊ ငှက်ပျောကြော်၊ မျက်သွယ်ခိုင်နှင့် ဖြူဖြူလွင်တို့ သရုပ်ဆောင်ကြသည်။ 

## ကိုးကား
ကျွန်မနှင့် ကိုဘကျော်

***ကျွန်မနှင့် ကိုဘကျော်*** သည် ၁၉၉၉ ခုတွင် ရိုက်ကူးသော မြန်မာဇာတ်ကား ဖြစ်သည်။ စိန်ဌေး ဗီဒီယိုထုတ်လုပ်ရေးအတွက် စတီးလ်၏ ဝတ္ထုကို လွမ်းဝေအောင် ဇာတ်ညွှန်းခွဲကာ နောင်ထွန်းလွင်နှင့် ညီညီထွန်းလွင်က ရိုက်ကူးခြင်း ဖြစ်သည်။ မင်းဦး၊ ထက်ထက်မိုးဦး၊ မြင့်နိုင်၊ ကျော်ထူး၊ ဝင်းနိုင် (အနုပညာ) နှင့် ပိစိတို့ ပါဝင် သရုပ်ဆောင်ကြသည်။ 

## ကိုးကား
ဂုဏ်ရှိန်ပြင်းတဲ့ ချစ်ခြင်းသိက္ခာ

**ဂုဏ်ရှိန်ပြင်းတဲ့ ချစ်ခြင်းသိက္ခာ** သည် ၂၀၀၆ ခုနှစ်တွင် ရိုက်ကူးသော မြန်မာ့ရုပ်ရှင် ရုံတင်ဇာတ်ကားဖြစ်သည်။ ဒါရိုက်တာ ဒေါန ရိုက်ကူးပြီး ရန်အောင်၊ စိုင်းစိုင်းခမ်းလှိုင်၊ထွန်းအိန္ဒြာဗိုနှင့် သက်မွန်မြင့်တို့ အဓိက သရုပ်ဆောင်သည်။ သက်မွန်မြင့်၏ ပထမဆုံး ရုံတင်ဇာတ်ကား ဖြစ်သည်။
ဤဇာတ်ကားဖြင့် ရန်အောင်က အမျိုးသားဇာတ်ဆောင်ဆု ရသည်။ 

## ကိုးကား
လတ်ဆတ်သော ရင်ခုန်သံများ

**လတ်ဆက်သော ရင်ခုန်သံများ** သည် ၁၉၉၉ ခုတွင် ရိုက်ကူးသော မြန်မာဇာတ်ကား တစ်ကားဖြစ်သည်။ ထားဝယ် ဗီဒီယိုထုတ်လုပ်ရေးအတွက် စိုးလင်းနိုင်၏ ဝတ္ထုကို ကိုကိုလေး ဇာတ်ညွှန်းခွဲကာ နောင်ထွန်းလွင်၊ ညီညီထွန်းလွင် ရိုက်ကူးသည်။ ကျော်ဟိန်း၊ ညီနန္ဒ၊ နန္ဒာလှိုင်၊ ဇေယျာသန်းထိုက်၊ မြင့်မြင့်ခိုင်နှင့် ယမင်းကိုကိုတို့ ပါဝင် သရုပ်ဆောင်ကြသည်။ 

## ကိုးကား
မလှချင်

***မလှချင်*** သည် ၁၉၇၅ ခုထုတ် မြန်မာရုပ်ရှင် တစ်ကားဖြစ်သည်။ သူဇာရုပ်ရှင်အတွက် ဦးချစ်စိန် ရိုက်ကူးပြီး ကျော်ဟိန်းနှင့် ခင်သန်းနုတို့ အဓိကဇာတ်ဆောင်အဖြစ် ပါဝင်ကြသည်။ ၁၉၇၅ ခု၊ စက်တင်ဘာလ ၁၂ ရက်နေ့တွင် ရုံတင်သည်။ 

## ကိုးကား
ဖြူပြာ မူယာ သူဇာ

***ဖြူပြာ မူယာ သူဇာ*** သည် ၁၉၇၅ ခုတွင် ရိုက်ကူးသော မြန်မာရုပ်ရှင် တစ်ကားဖြစ်သည်။ ဦးညာဏ၏ ဝတ္ထုကို ရိုက်ကူးသည့် *သူဇာ* ဇာတ်ကားကို ပြန်လည်ဆန်းသစ်ထားခြင်း ဖြစ်ပြီး နေလရတနာရုပ်ရှင်အတွက် ခင်သန်းနု ရိုက်ကူးသည်။ ကောလိပ်ဂျင်နေဝင်း၊ ခင်သန်းနု၊ ဇော်ဝမ်း၊ မျိုးမျိုးစိုး၊ အံ့ကျော်၊ အေးကိုနှင့် မစိန်ခင်တို့ သရုပ်ဆောင်ရာ ၁၉၇၅ ခု၊ စက်တင်ဘာလ ၂၆ ရက်တွင် ရုံတင်သည်။ 

## ကိုးကား
ရပ်ကြီးသူ

***ရပ်ကြီးသူ*** သည် ၁၉၇၅ ခုထုတ် မြန်မာဇာတ်ကား တစ်ကားဖြစ်သည်။ ကျော်မင်းဦး၏ ဝတ္ထုကို ပွင့်ချိန်တန်လျှင်ရုပ်ရှင်အတွက် ဦးပွက ရိုက်ကူးပေးသည်။ ခင်သန်းနု၊ မောင်သန်းဝင်း၊ ဝင်းလွင်ဦး၊ မောင်တင့်ဇော်၊ မေယု၊ ခင်အေးဟန်နှင့် ဒေါ်မေသစ်တို့ သရုပ်ဆောင်ကြသည်။ ၁၉၇၅ ခု၊ စက်တင်ဘာလ ၅ ရက်တွင် ရုံတင်သည်။ 

## ကိုးကား
မိုးစက်နှင်းဆီသို့ တမ်းချင်း (၂)

**မိုးစက်နှင်းဆီသို့ တမ်းချင်း (၂)** သည် အဆိုတော် လွှမ်းမိုး အောက်မေ့ပွဲအား ရိုက်ကူးထားသော မြန်မာ တေးစီးရီးဖြစ်သည်။ အလင်္ကာ တီးဝိုင်းက တီးခတ်ပြီး ကာလပေါ်အဆိုတော်များက သီဆိုကြသည်။ တာဝါ အေးစိုး အသံဖမ်းကာ မန်းသီရိ မှ ဖြန့်ချိသည်။ 

## ပါဝင်သော သီချင်းများ 
## ကိုးကား
ငါ သူတစ်ပါး ယောက်ျား မိန်းမ

**ငါ သူတစ်ပါး ယောက်ျား မိန်းမ **သည် ၂၀၀၂ ခုနှစ်တွင် ရိုက်ကူးခဲ့သည့် မြန်မာ့ရုပ်ရှင် ရုံတင်ဇာတ်ကား ဖြစ်သည်။ ငြိမ်းမင်း၏ ဇာတ်လမ်းကို နှစ်သက်သဖြင့် ပန်းချီ စိုးမိုးက ရေးလက်စကိုပင် ဝယ်ယူထားသည်။ ခင်ဇာခြည်ကျော်၏ ကြယ်တံခွန်ရုပ်ရှင်မှ ဇာတ်ညွှန်းအား သဘောကျသဖြင့် ပန်းချီ စိုးမိုးကို ရိုက်ကူးစေခြင်း ဖြစ်သည်။ ခင်ဇာခြည်ကျော် အဓိကဇာတ်ဆောင် ဖြစ်သည်။
၂၀၀၂ ခု၊ ဒီဇင်ဘာတွင် စိစစ်ရေးတင်နိုင်ခဲ့သဖြင့် ၂၀၀၂ ခုထွက် ရုပ်ရှင်စာရင်းတွင် ပါဝင်သွားသော်လည်း ၂၀၀၃ ခုရောက်မှသာ ရုံတင်နိုင်သည်။
ဤဇာတ်ကားမှ အကောင်းဆုံးဇာတ်ကားဆု ရသည့်အပြင် ခင်ဇာခြည်ကျော်က အမျိုးသမီးဇာတ်ဆောင်ဆု၊ ငြိမ်းမင်း က ရုပ်ရှင်ဇာတ်ညွှန်းဆု၊ ပန်းချီ စိုးမိုးက ဒါရိုက်တာဆု၊ ဇော်မင်း (ဟံသာမြေ) က တည်းဖြတ်မှု အကောင်းဆုံးဆုနှင့် ခင်မောင်ကြီးက ရုပ်ရှင်တေးဂီတဆု ရသည်။ 
## ကိုးကား
သူ မင်းကို ဘယ်တော့မှ

**သူ မင်းကို ဘယ်တော့မှ** သည် မြန်မာစာရေးဆရာမ ဂျူး ရေးသားသည့် လုံးချင်းဝတ္ထု ဖြစ်သည်။ မကွေးတိုင်း၊ စလင်းမြို့အနီး ဖောင်းလင်းရွာနေ အေးငြိမ်းမေ အမည်ရှိ မိန်းမငယ်တစ်ဦး၏ ဘဝကို မေးခွန်းဆယ်ခုဖြင့် ပုံဖော်ထားခြင်း ဖြစ်သည်။ ဂျူးစာပေမှ ၂၀၀၉ ခု၊ ဩဂုတ်လတွင် ဖြန့်ချိသည်။
စိုင်းစိုင်းဟု ခေါ်သည်

**စိုင်းစိုင်းဟု ခေါ်သည်** သည် ၂၀၀၆ ခုထုတ် မြန်မာအဆိုတော် စိုင်းစိုင်းခမ်းလှိုင်၏ တေးစီးရီး ဖြစ်သည်။ Excellent Creation မှစီဒီနှင့် ဗွီစီဒီ နှစ်မျိုးလုံးကို တပြိုက်နက် ဖြန့်ချိသည်။ 

## ပါဝင်သော သီချင်းများ 
## ကိုးကား
ငွေစိန် လှေလှော်ရင်း တက်ကျိုးခြင်း

**ငွေစိန် လှေလှော်ရင်း တက်ကျိုးခြင်း** ကို မြန်မာစာရေးဆရာ သိန်းဖေမြင့် ရေးသည်။ ကနဦးတွင် မြဝတီမဂ္ဂဇင်း၌ မဂ္ဂဇင်းဝတ္ထုရှည်အဖြစ် ဖော်ပြခဲ့သည်။ ၁၉၆၂ ခုတွင် အခြားမဂ္ဂဇင်းဝတ္ထုရှည် သုံးပုဒ်နှင့် တွဲကာ စာပေပေါင်းကူး စာအုပ်တိုက်က လုံးချင်းအဖြစ် ထုတ်ဝေသည်။
ချစ်ဆွေ၊ စန္ဒရား

**အလင်္ကာကျော်စွာ စန္ဒရား  ချစ်ဆွေ** (ဇွန် ၁၉၃၅-၂၀၀၅) သည် ရေး၊ ဆို၊ တီး စွယ်စုံရ မြန်မာ အနုပညာရှင် ဖြစ်သည်။

## ငယ်ဘဝ 
တေးရေးတေးဆို ဂီတပညာရှင် စန္ဒရား ချစ်ဆွေကို ၁၂၉၇ ခု နယုန်လ (၁၉၃၅ ဇွန်)နေ့တွင် ဧရာဝတီတိုင်းဒေသကြီး၊ ဟင်္သာတမြို့၌ အဖ စန္ဒရားဆရာ ဦးဘလှိုင်၊ အမိ ဒေါ်ကျင်စိန်တို့မှ မွေးဖွားခဲ့သည်။ မွေးချင်း ၄ ယောက်အနက် အကြီးဆုံးသား ဖြစ်သည်။ စန္ဒရား ချစ်ဆွေကို မွေးဖွားသည့်ညက ဟင်္သာတမြို့ရှိ ရှရာဖ်ရုပ်ရှင်ရုံ (နောင်တွင် ထွန်းလင်း စီနီမာရုံ)တွင် အေဝမ်းဖလင်မှ မြခွာညို အသံတိတ် ရုပ်ရှင်ဇာတ်ကားပြသနေချိန်နှင့် ကြုံကြိုက်၍ ယင်းဇာတ်ကားမှ အဓိကဇာတ်ကောင် မင်းသား ရဲခေါင်ချစ်ဆွေ (ချစ်ရွှေ)ကို အမှတ်အသားပြုကာ ထိုရုံတွင် တီးဝိုင်းခေါင်းဆောင်ဖြစ်သော ဖခင်ဦးဘလှိုင်က သားကြီးဩရသကို ချစ်ဆွေဟု အမည်ပေးခဲ့ခြင်း ဖြစ်သည်။ 

## အနုပညာခရီး 
စန္ဒရားတီးကို ဖခင်ထံမှ သင်ယူခဲ့ပြီး ၁၉၄၉ ခုတွင် ရန်ကုန်ရောက်လာသည်။ အသံတိတ်ရုပ်ရှင်၌ တီးနည်းကို စန္ဒရား ညွန့်လှိုင်၊ စစ်ကိုင်းလှရွှေတို့ထံမှ သင်သည်။ စန္ဒရားချစ်ဆွေ၏ ဂီတဆရာများမှာ ဖခင် ဦးဘလှိုင်၊ ဟင်္သတမြို့ ငွေတိုက်ဝန်ထောက် ဦးစု၊ စောင်းနှင့် စန္ဒရားဆရာကြီး ဦးထွန်းဖေတို့ ဖြစ်သည်။ 
စန္ဒရားချစ်ဆွေသည် ၁၀-နှစ်သားအရွယ်တွင် ဖခင်နှင့်အတူလိုက်ပြီး ရုပ်ရှင်ရုံတွင် စန္ဒရားတီးခတ်သည်။ ၁၉၄၉-ခုနှစ် အသက် ၁၄-နှစ်အရွယ်တွင် ရန်ကုန်မြို့သို့ ရောက်ရှိခဲ့သည်။ ထိုတွင် မစ္စတာဘင်ဟုတ်နှင့် ခတ္တရာအေးတို့ထံတွင် ဂီတအနုပညာကို ဆည်းပူးသည်။ 

ထို့နောက် စန္ဒရားချစ်ဆွေသည် ပြဇာတ်ခေတ် ဝင်းဝင်းရုံတွင် ဂီတပညာရှင် ရွှေပြည်အေး၏ ကွတ်ကဲမှုအောက်ဝယ် စန္ဒရားကို ပထမဆုံးဝင်ရောက် တီးခတ်သည်။ ဆက်၍ စန္ဒရားဆရာ ဂီတာညွန့်ခေါ် ဦးဘညွန့်နှင့် စန္ဒရား စစ်ကိုင်းလှရွှေထံတွင် ရုပ်ရှင်နှင့် ပတ်သက်သော ဂီတအနုပညာရပ်များကို ဆည်းပူးသည်။ ဤသို့နှင့် စန္ဒရားချစ်ဆွေသည် သွင်၊ ဘုရင့်ရုံ၊ ရာဇ် (ရဲရင့်)၊ ရီဂျင့် (ရှေ့ဆောင်)၊ ဂျမား၊ လွင်လွင်၊ မော် ရုပ်ရှင်ရုံများတွင် လိုက်လံ၍ စန္ဒရားတီးခတ်ခဲ့သည်။ ဤတွင် ဥဩဘသောင်၊ သထုံဘသိန်း၊ ပဲရော့ဘသန်းလေး၊ ကိုသန်းဖေ၊ ကိုစောလှိုင်၊ တေးလုလင်ရဲနောင်၊ ကိုသန်းတင်၊ ကိုနီ၊ စိန်ပါတီ၊ ဟင်္သာကြည်၊ ဒေါ်နု၊ ဒဂုန်ခင်၊ ခင်ခင်ညွန့်၊ ရွှေမြိုင်ကြည် စသည့် ဂီတအနုပညာရှင်များနှင့် တွဲဖက်လုပ်ကိုင်ခဲ့၍ ဂီတပညာရပ်များကို လေ့လာသင်ကြားခွင့် ရခဲ့သည်။  

ချိုတေးရှင်၊ လေလှိုင်းသံ၊ တေးဗိမာန် တူရိယာအဖွဲ့များတွင် စန္ဒရားတီးသည်။

## ရေးသား သီဆိုခဲ့သော သီချင်းများ 
## ကိုးကား
အင်္ဂဘိုရာဘာ စိုက်ပျိုးမွေးမြူရေးနှင့် အသက်မွေးမှုအတတ်သင်စခန်း

**စခန်း၏ နောက်ခံသမိုင်းအကျဉ်း**

၁။	ယခင် သတ္တုတွင်းဝန်ကြီးဌာန လက်အောက်ရှိ ကျောက်မိုင်းကော်ပိုရေးရှင်း ကို   ၁-၄-၁၉၇၉ ရက်နေ့တွင်    အကျဉ်းဦးစီးဌာနသို့   လွှဲပြောင်းပေးအပ်သည့်အခါ မွန်ပြည်နယ်၊   ကျိုက်ထိုမြို့နယ်၊    မရမ်းချောင်ကျေးရွာအနီးရှိ    ကျောက်မိုင်းအား မုပ္ပလင်ကျောက်ထုတ်အလုပ်စခန်း(၁/၂)ဟူ၍ သတ်မှတ်ကာ ကျောက်ထုတ်လုပ်ခြင်း လုပ်ငန်းကို အကျဉ်းဦးစီးဌာနမှ စတင်ဆောင်ရွက်ခဲ့သည်။

၂။	၃၁-၁-၁၉၈၁ ရက်နေ့တွင် ပြည်ထဲရေးနှင့်သာဿနာရေးဝန်ကြီးဌာနဝန်ကြီး ဗိုလ်ချုပ် စိန်လွင်နှင့်အဖွဲ့     ကျောက်ထုတ်အလုပ်စခန်းသို့    လာရောက်စစ်ဆေးစဉ် ကျောက်မိုင်းအနီးရှိ ပလပ်မြေနေရာများတွင်  ရာဘာပင်များစိုက်ပျိုးရန် လမ်းညွှန်မှု ပြုခဲ့သဖြင့် ကျောက်ထုတ်အလုပ်စခန်းအမှတ်(၁)ကို ဖျက်သိမ်းကာ ၁-၄-၁၉၈၁ ရက် နေ့မှစ၍  နှစ်ရှည်ပင်ဖြစ်သည့်   ရာဘာပင်စိုက်ပျိုးခြင်းလုပ်ငန်းအား   စတင်ဆောင် ရွက်ခဲ့ခြင်းဖြစ်သည်။

**စခန်းတည်နေရာ/အကျယ်အဝန်း**

မွန်ပြည်နယ်၊ သထုံခရိုင်၊ ကျိုက်ထိုမြို့နယ်၊ မရမ်းချောင်ကျေးရွာအုပ်စု၊

သစ်ဆိမ့်ပင်ကျေးရွာအနီး။

ရန်ကုန်-မုတ္တမကားလမ်း မိုင်တိုင်အမှတ် (၉၇/၅)တွင် တည်ရှိသည်။

ခန့်မှန်းမြေပုံအညွှန်း	−	 ဂျီ-၄၄၅၁၂၂

စခန်း၏ အရှေ့ဘက်	−	 သစ်ဆိမ့်ပင်ကျေးရွာ

စခန်း၏ အနောက်ဘက်	−	 မုပ္ပလင်(အမျိုးသား)ကုန်ထုတ်စခန်း

စခန်း၏ တောင်ဘက်	−	 ခလွန်ကျေးရွာ

စခန်း၏ မြောက်ဘက်	−	 ပျဉ်းကတိုးကုန်းကျေးရွာ

အကျယ်အဝန်း		−	 ၁၅၃၇.၈၉ ဧက
အချစ်များစွာအတွက်

**အချစ်များစွာအတွက်** သည် ၂၀၀၂ ခုနှစ်တွင် ဖြန့်ချိသော မြန်မာ တေးစီးရီးဖြစ်သည်။ လေးဇီးကလပ် တီးဝိုင်းက တီးခတ်ပေးသည်။

## ပါဝင်သော သီချင်းများ
ကြာတော့သည်လည်း မောင့်စကား (ရုပ်ရှင်)

***ကြာတော့သည်လည်း မောင့်စကား*** သည် ၂၀၁၉ ခုတွင် ရုံတင်ပြသသည့် မြန်မာရုပ်ရှင် တစ်ကားဖြစ်သည်။ ဂျူး ၏ ဝတ္ထုကို မိုးနီလွင် ဇာတ်ညွှန်းခွဲကာ မီးပွား ရိုက်ကူးသည်။ ထွန်းထွန်း၊ ဖွေးဖွေးနှင့် စိုင်းစိုင်းခမ်းလှိုင်တို့ အဓိက သရုပ်ဆောင်ထားသည်။ ၂၀၁၉ ခုနှစ် ဖေဖော်ဝါရီလ ၁ ရက်နေ့တွင် ရုံတင်သည်။

## ဇာတ်ကောင်များ
*နန္ဒ အဖြစ် စိုင်းစိုင်းခမ်းလှိုင်
*တင့်တင့်ဇော် အဖြစ် ဖွေးဖွေး
*ဖြိုးကျော် အဖြစ် ထွန်းထွန်း

## ကိုးကား
မြန်မာထုတ် စာအုပ်များ စာရင်း

ခုနှစ်အလိုက် မြန်မာနိုင်ငံအတွင်း ပုံနှိပ် ထုတ်ဝေခဲ့သော စာအုပ်များမှာ အောက်ပါအတိုင်း ဖြစ်သည် -

## ၂၀၀၃ ခုနှစ် 
## ၂၀၀၇ ခုနှစ် 
## ၂၀၀၈ ခုနှစ်
စက္ကူငှက်

***စက္ကူငှက်*** ကို မြန်မာ စာရေးသူ စိုင်းစိုင်းခမ်းလှိုင် ရေးသည်။ ကျောင်းတက်စဉ်ကရသော စက္ကူငှက်များကို အတွေးပုံဖော် ရေးသားခြင်း ဖြစ်သည်ဟု ဆို၏။ ၂၀၀၅ ခု၊ ဇွန်လတွင် ရေးသားပြီးစီး၍ ၂၀၀၆ ခု၊ ဖေဖော်ဝါရီလတွင် ကြောင်ကမ္ဘာ စာပေမှ အုပ်ရေ ၅၀၀ ရိုက်နှိပ်သည်။ တန်ဖိုးမှာ ၁၆၀၀ ကျပ် ဖြစ်သည်။ 

## ဇာတ်လမ်းအကျဉ်း 
ရန်ကုန် နိုင်ငံခြားဘာသာတက္ကသိုလ်၊ ကိုရီးယားဘာသာကျောင်းသူ နွေ နှင့် (အင်္ဂလိပ်ဟု ယူဆရ) ပထမနှစ်ကျောင်းသား သူရတို့ အလွဲတစ်ခုကြောင့် ဆုံဖြစ်သည်။ နောင်သော် မိတ်ဆွေဖြစ်လာသည်။ သူရထံ လူတစ်ယောက်က ၂၅၀-ကောင်ပါ စက္ကူငှက်ပုလင်း လက်ဆောင်ပေးလာသည်။ ထိုစဉ် သစ္စာ အမည်ရှိ ကိုရီးယားဘာသာကျောင်းသူနှင့် ထပ်မံ သိကျွမ်းသည်။ 

စက္ကူငှက် ၄ ပုလင်းခန့် ရလာသောအခါ ၁၅၀၀ ပြည့်အောင် ပေးမည်မှန်း ရိပ်မိလာပြီး ၆ ပုလင်းအရောက်တွင် အဖြေသိရမည်ဟု ခန့်မှန်းမိသည်။ အကောင် ၁၅၀၀ ပြည့်မည့် ခြောက်ပုလင်းမြောက်တွင် ပုလင်းလာပေးသူမှာ သစ္စာ ဖြစ်နေသည်။ 

သူရ တကယ်တမ်း စိတ်ဝင်စားသည်မှာ နွေ သာ ဖြစ်သည်။ ထို့ကြောင့် သစ္စာကို ပတ်ရှောင်သည်။ အတန်ကြာမှ စစ်တုရင်နိုင်၍ရသည့် လက်ဆောင်ထုပ်အား ဖွင့်ကြည့်မိသော် နွေ ပေးသည့် ခြောက်ပုလင်းမြောက်ကို တွေ့ရသည်။ အတွင်း၌ သူမဖြစ်ကြောင်း ဝန်ခံထားသည့်စာနှင့် လာတွေ့ရန် ချိန်းဆိုထားကြောင်း သိရသည်။ သို့သော် အခါနှောင်းပြီ ဖြစ်သည်။ နွေမှာ ဖခင်ရှိရာ နိုင်ငံခြားသို့ သွားလေတော့သည်။ 

တစ်နှစ်ခန့်ကြာသော် နွေက စားသောက်ဆိုင်တစ်ခုသို့ ချိန်းဆိုလာသည်။ ဝမ်းပန်းတသာ သွားသောအခါ သစ္စာက နွေအား ရှင်းပြလိုက်၍ ပြဿနာပြေလည်နေမှန်း သိရသည်။ အပြန်အလှန် စိတ်ဝင်စားသူနှစ်ဦး အဆင်ပြေသွားသည်။

## စာအုပ်နှင့် ပတ်သက်၍ 
အဖွင့်စာမျက်နှာတွင် သီချင်းတစ်ပုဒ် ထည့်သွင်းထားသည်။ 

စာမျက်နှာ ၃၉ တွင်လည်းကောင်း၊ ၁၁၁-၁၁၂  တွင်လည်းကောင်း ကဗျာ ထည့်သွင်းထားသည်။ 

စာမျက်နှာ ၆၊ ၉၊ ၁၂၊ ၁၄၊ ၁၉၊ ၂၇၊ ၃၂၊ ၃၅၊ ၄၂၊ ၄၉၊ ၅၄၊ ၆၁၊ ၇၁၊ ၇၇၊ ၈၂၊ ၉၁၊ ၉၃၊ ၁၀၁၊ ၁၀၉၊ ၁၁၅၊ ၁၂၀၊ ၁၂၃၊ ၁၂၅၊ ၁၃၃၊ ၁၃၈ နှင့် ၁၅၅ တို့တွင် ZM ရေးဆွဲသည့် သရုပ်ဖော်ပုံများ ပါဝင်သည်။ ပုံများ ခပ်စိပ်စိပ် ပါဝင်ရာ စာမဖတ်နိုင်သည့် ကလေးများပင် သဘောတွေ့မည့် စာအုပ်မျိုး ဖြစ်သည်။

ဝတ္ထုအပြီးတွင် စက္ကူငှက် ခေါက်နည်းကို အဆင့်ဆင့် ဖော်ပြထားသည်။ မည်သည်မှရယူသည်ကို ဖော်ပြထားခြင်း မရှိရာ စာရေးသူကိုယ်တိုင် ဖန်တီးထားသည်ဟု ယူဆရသည်။

## ရုပ်ရှင်အဖြစ် အသွင်ပြောင်းခြင်း 
## ကိုးကား
မိမိလေး

**မိမိလေး** (၁၉၄၆-) သည် မြန်မာလူမျိုး တေးသံရှင်တစ်ဦး ဖြစ်သည်။

## ငယ်ဘဝ 
ဦး တင်ရွှေ၊ ဒေါ် လှသောင်းတို့မှ ၁၉၄၆ ခု၊ နိုဝင်ဘာလ ၁၄ ရက်တွင် မွေးသည်။ ရန်ကုန်ဇာတိ ဖြစ်ပြီး ငယ်မည်မှာ မိမိ ဟူ၏။ 

သမဝါယမတွင် အလုပ်လုပ်ရင်း ၁၉၆၁ ခုတွင် ဂီတနယ်သို့ ရောက်သည်။ ဂီတလုလင် မောင်ကိုကို၏ အဖွဲ့နှင့် အသံလွှင့်သည်။ 

## ကျော်ကြားသော တေးများ 
* ယုန်က မတိုး၊ ပိုက်က တိုး
* အသဲမှာအေးတဲ့ သပြေမလေး
* ပြန်လာခဲ့ပါကွယ်
* ထမီယောနဲ့ ကျေးတောသူ
* ပန်းလက်ဆောင်
* ပန်သစ္စာ ဆိုချင်ပါတယ်
* အသဲအသက်ပေး ချစ်ကြမယ်

## ကိုးကား 

ကဏ္ဍ:မြန်မာ အမျိုးသမီး အဆိုတော်များ
ကဏ္ဍ:၁၉၄၆ မွေးဖွားသူများ
ကဏ္ဍ:မြန်မာလူပုဂ္ဂိုလ် ဆောင်းပါးတိုများ
ခင်မောင်ကြီး (အဆိုတော်)

**ခင်မောင်ကြီး** (မြန်မာ ၁၃၀၂-) သည် မြန်မာလူမျိုး တေးသံရှင် တစ်ဦးဖြစ်သည်။

## ငယ်ဘဝ 
သက္ကရာဇ် ၁၃၀၂ ခုတွင် ဦး လှမောင်၊ ဒေါ် ခင်အေးမြင့် တို့က ချောက်မြို့တွင် မွေးသည်။ ၁၉၅၅ ခုတွင် ဂီတနယ်သို့ စရောက်သည်။ ရန်ကုန်မြို့တွင် နေထိုင်ကာ တေးနံ့သာမြိုင် အဖွဲ့နှင့် သီဆိုသည်။ 

## ကျော်ကြားသော တေးများ 
* မုဒုံသူ တဦး
* ချစ်သူရှိသော နယ်မြေ
* ရွှေမြိုင် သခင်မလေး
* သည်တေးသည်တွင် ဆုံးမည်မထင်
* ချစ်သူသာ လှစေချင်သည်
* တက္ကသိုလ်မှာ ဝေတဲ့နှင်း
* ပန်းတမာလား ချစ်သူလား
* အဖြူသက်သက်မေတ္တာ

## ကိုးကား
ဂျပန်နိုင်ငံ၏ ဒေသများ

**ဂျပနိုင်ငံ၏ ဒေသများ**သည် တရားဝင်အုပ်ချုပ်မှု ဒေသများ မဟုတ်ဘဲ အစဉ်အလာအားဖြင့် ဂျပန်နိုင်ငံ၏ ဒေသများကို ခွဲခြားဖော်ပြထားသည့် သတ်မှတ်မှုတစ်ခု ဖြစ်သည်။ ဥပမာအားဖြင့် မြေပုံများနှင့် ပထဝီဝင်သွင်ပြင်များဆိုင်ရာ စာအုပ်စာတမ်းများတွင် ဂျပန်နိုင်ငံကို ဒေသရှစ်ခု ခွဲခြားထားသည်။ ရာသီဥတုဆိုင်ရာ အစီရင်ခံမှုများတွ၍်လည်း ဒေသအလိုက် အစီရင်ခံလေ့ ရှိသည်။ ထိုပြင် များစွာသော စီးပွားရေးဆိုင်ရာ အဖွဲ့များနှင့် ဆိုင်သည်များတွင် ဒေသဆိုင်ရာအမည်များကို အသုံးပြုလေ့ရှိသည် (ခင်းခိနစ်ပွန်ရထားလိုင်း၊ ချူးဂိုခုဘဏ်၊ တိုးဟိုခုတက္ကသိုလ် စသဖြင့်)။

## ဒေသများ
မြောက်ဖက်မှ တောင်ဖက်သို့ ဒေသရှစ်ခု ရှိ၏။ ၎င်းတို့မှာ −

* ဟော့ကိုင်းဒိုး (ဟော့ကိုင်းဒိုးကျွန်းနှင့် အနီးအနားရှိ ကျွန်းများ၊ လူဦးရေ ၅၅၀၇၄၅၆၊ အကြီးဆုံးမြို့ − ဆပ်ပိုရိုမြို့)
*တိုးဟိုခုဒေသ (ဟွန်းရှူးကျွန်းမြောက်ပိုင်း၊ လူဦးရေသိပ်သည်းမှု ၉၃၃၅၀၈၈၊ အကြီးဆုံ:မြို့ − ဆင်းဒိုင်းမြို့)
*ခန်တိုးဒေသ (ဟွန်းရှူးကျွန်းအရှေ့ပိုင်း၊ လူဦးရေသိပ်သည်းမှု ၄၂၆၀၇၃၇၆၊ အကြီးဆုံးမြို့ − တိုကျို)
**နန်းပိုးကျွန်းများသည် တိုကျိုမြို၏ အစိတ်ပိုင်းတစ်ခု ဖြစ်သည်။ (အကြိးဆုံးမြို့မှာ အိုးရှိမ )
*ချူးဘုဒေသ (ဟွန်းရှူးကျွန်း၏ အလယ်ပိုင်း၊ ဖူဂျီတောင် အပါအဝင်ဖြစ်ပြီး လူဦးရေသည် ၂၁၇၁၄၉၉၅၊ အကြီးဆုံးမြို့သည် နဂိုယမြို့
* ခန်ဆိုင်းဒေသ
* ချူးဂိုခုဒေသ
* ရှိခိုခုဒေသ
* ခယူးရှူးဒေသ

## ကိုးကား
သန်းခေါင်ယံ အတွေးများ

**သန်းခေါင်ယံ အတွေးများ** (  ) သည် ၂၀၁၈ ခုတွင် ထွက်ရှိပြီး မြန်မာလူမျိုး အဆိုတော် မေရီ၏ ပထမဆုံး တေးစီးရီး ဖြစ်သည်။

## ပါဝင်သော သီချင်းများ 
## ကိုးကား
စတင်ခြင်း

**စတင်ခြင်း** သည် ၂၀၀၀ ပြည့်ထုတ် မြန်မာဟစ်ဟော့အဖွဲ့ အက်ဆစ်၏ တေးစီးရီး ဖြစ်သည်။ မြန်မာဟစ်ဟော့သမိုင်းတွင် ပထမဆုံးထွက်ရှိသည့် ဟစ်ဟော့ခွေအဖြစ် သတ်မှတ်ခံရသည်။

## ပါဝင်သော သီချင်းများ 
## ကိုးကား
ချိုပြုံး

**ချိုပြုံး** (၁၉၄၆-) သည် မြန်မာလူမျိုး ရုပ်ရှင်သရုပ်ဆောင်နှင့် အဆိုတော်တစ်ဦး ဖြစ်သည်။

## ငယ်ဘဝ 
၁၉၄၆ ခု၊ နိုဝင်ဘာလ ၁၇ ရက်တွင် ဦး ချန်ထွန်း၊ ဒေါ် ကြည်ကြည်တို့မှ ရန်ကုန်မြို့တွင် မွေးသည်။ မွေးချင်း ဆယ်ယောက်တွင် တတိယသမီးဖြစ်၍ ငယ်မည်မှာ အေးအေးတင့် ဖြစ်သည်။ ရန်ကုန်မြို့ ကျောင်းကုန်းတွင် အထက်တန်းထိ ပညာသင်ကြားခဲ့သည်။ ဖခင် ဦးချန်ထွန်းမှာ မြူနီစီပယ် ဝန်ထမ်းဖြစ်သည်။  

## မိသားစုဘဝ 
"ဘဝချင်းဆုံတွေ့ပါရစေ" သီချင်း သီဆိုအပြီး ၁၉၆၃ တွင် ခင်ပွန်းသည် နှင့် အိမ်ထောင်ကျသည်။ ၁၉၆၄၊ ၁၉၆၆၊ ၁၉၆၈၊ ၁၉၇၀ နှစ်များတွင် သမီးကြီး၊ သားကြီး၊ သားငယ်၊ သမီးငယ် တို့ကို မွေးဖွားခဲ့သည်။ ယခုအခါ ရန်ကုန်မြို့တွင် မိသားစု သားသမီးမြေးမြစ်များ နှင့်အတူ နေထိုင်လျက်ရှိသည်။ မြေးငါးဦးအနက် ဝင်းခန့်မိုး နှင့် သန့်သီရိမိုး တို့ နှစ်ဦးမှာ အဖွားဖြစ်သူ၏ အနုပညာ အမွေကို ဆက်ခံကြသည်။ မြေးများမှာ ဖွားအေကဲ့သို့ ပါးတွင် ပါးချိုင့်ကိုယ်စီနှင့်ဖြစ်သည်။

## အနုပညာဘဝ 
ဂီတ နှင့် အက ကို ဝါသနာ ပါခဲ့သည်ဟု ဆိုသူ ချိုပြုံးသည် အက တွင် မထူးချွန်ခဲ့သော်လည်း ဂီတ တွင် ထူးချွန်ခဲ့သလို ရုပ်ရှင်သရုပ်ဆောင်အဖြစ်လည်း အနုပညာပါရမီကို ပြသခဲ့သည်။

ဖခင်ဖြစ်သူက တယောကို ကောင်းစွာထိုးတတ်၍ မိခင်ဖြစ်သူက သီချင်းအဆိုကောင်းသူဖြစ်ရာ ချိုပြုံးမှာ ငယ်စဉ်ကပင် ဂီတ ဝါသနာပါခဲ့သလို အက လည်း ဝါသနာပါခဲ့သည်။ ဖခင်က အားမပေးသော်လည်း မိခင် နှင့် အကိုဝမ်းကွဲဖြစ်သူ တေးရေး ကိုသက်ထွန်း တို့၏ အားပေးကူညီမှုဖြင့် "တေးကဗျာ" တေးဂီတအဖွဲ့ဖြင့် ရပ်ကွက်ပွဲများတွင် စတင်သီဆိုရင်း ဂီတလောကနှင့် ရင်းနှီးခဲ့ရသည်။  ဂီတစာဆို မောင်သက်မှူးက စင်တင်ပေးရာ ဂီတလောကသို့ ရောက်လာသည်။ အသက်ဆယ့်တစ်နှစ်အရွယ်တွင် ပထမဆုံးရေဒီယိုတေး "စစ်သမီး" သီချင်းကို အသံသွင်း ထုတ်လွှင့်နိုင်ခဲ့သည်။ အသက် ဆယ့်သုံးနှစ်အရွယ်တွင် နာမည်ရ အဆိုတော်တစ်ဦးဖြစ်နေပြီဖြစ်သည့် ချိုပြုံးသည် ရုပ်ရှင်နောက်ခံသီချင်းများ သီဆိုခဲ့ရသည်။ သီချင်းအများစုမှာ မင်းသမီးကြီး ဒေစီကျော်ဝင်း ၏ ရုပ်ရှင်များအတွက်ဖြစ်သည်။

ရုပ်ရည်ချောမောသော ချိုပြုံးသည် ရုပ်ရှင်သီချင်းများ သီဆိုရင်း ရုပ်ရှင်ဝါသနာလည်း ဝင်ခဲ့သည်။ အိမ်ထောင်ကျပြီးနောက်မှ မင်းသားကျော်သူ ၏ ဖခင် ဦးစိန်တင် ပံ့ပိုးမှုဖြင့် ရုပ်ရှင်သရုပ်ဆောင်ဘဝ စတင်ခဲ့သည်။ ရုပ်ရှင်စတင်ရိုက်ကူးစဉ်က လခစား ဘဝဖြင့် စတင်ခဲ့ပြီး လစာ ၆၀၀ ကျပ် ရရှိခဲ့သည်။ ပထမဆုံး ဇာတ်ကားမှာ မအောင်မြင်ခဲ့ပဲ ရုပ်ရှင်ရိုက်ကူးခြင်းမှ ခဏ နားခဲ့သည်။ သားသမီး လေးယောက် မွေးအပြီးတွင်မှ ရုပ်ရှင်ပြန်လည်ရိုက်ကူးခဲ့ရာ ဆရာသမားကောင်းများ သင်ပြမှု၊ ဆရာများကို ရိုသေစွာ ကြိုးစားမှုတို့ကြောင့် ရုပ်ရှင်မင်းသမီးအဖြစ် အကယ်ဒမီရွှေစင်ရုပ် ၄ ဆု ရရှိကာ အောင်မြင်ခဲ့သည်။ 

## သီဆိုခဲ့သော သီချင်းများ 
## ပါဝင်ခဲ့သော ဇာတ်ကားများ 
## ကိုးကား 
ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ
ကဏ္ဍ:မြန်မာ အမျိုးသမီး အဆိုတော်များ
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ဌေးဌေးမြင့်

**ဌေးဌေးမြင့်** (မြန်မာ ၁၃၁၂-) သည် မြန်မာလူမျိုး တေးသံရှင်တစ်ဦး ဖြစ်သည်။

## ငယ်ဘဝ 
ဦး သာနုနှင့် ဒေါ် ရင်မြိုင်တို့မှ သက္ကရာဇ် ၁၃၁၂ ခုတွင် ရန်ကုန်မြို့၌ မွေးသည်။ အမည်ရင်းမှာ ခင်ဌေးရီ ဖြစ်သည်။ 

ရန်ကုန်တိုင်း သမဝါယမအသင်းစုတွင် အထက်တန်းစာရေးလုပ်ရင်း ၁၉၆၂ ခုတွင် ဂီတနယ်သို့ ဝင်ကာ တေးနံ့သာမြိုင် အဖွဲ့နှင့် အသံလွှင့်သည်။ 

## ကျော်ကြားသော တေးများ 
* စံဘဲရှင်
* အရိုင်းသဘင်သည်မလေး မိမော်လွင်
* ဇေယျာရွှေမြေ
* စကားဝါပန်း
* အစိန္တေယျ
* အတုအယောင်
* အသဲပန်းတခက် (ညွန့်ဝင်း နှင့်)
* အသွင်ပြောင်းလာခဲ့သော်
* ချစ်တယ်ဆိုတာ မုန်းတာလား
* ချစ်သဲအတွက် ချစ်သဲ

## ကိုးကား 
ကဏ္ဍ:မြန်မာ အမျိုးသမီး အဆိုတော်များ
Big Bag

**Big Bag** သည် မြန်မာ ပန့်နှင့် အော်တာနေးတစ် တီးဝိုင်း ဖြစ်သည်။ ၂၀၀၀ ပြည့်နှစ်၊ ဧပြီလတွင် စတင် ထူထောင်သည်။
2003 ခုနှစ်ထွက် *နာမည်ကြီး* album နှင့် 2004 ခုနှစ်ထွက် *villain* album တို့သည်အထူးအောင်မြင်ခဲ့သည်။ 2015 တွင် *AD3000* သီချင်းကို UK နိုင်ငံ၏ ဂီတသင်ရိုးတွင် တရားဝင်ပြဋ္ဌာန်းခွင့်ရရှိခဲ့သည်။ 2017 တွင်ထွက်ရှိသော *Anger Management* album သည် လူကြိုက်များ အထူးအားပေးခံခဲ့ရသည်။

## အဖွဲ့ဝင်များ 
* ကျားပေါက် (အဆို၊ ဂီတာ)
* ရဲဇော်မျိုး (ဘေ့)
* မွန်ဘွဲ့ (ဒရမ်)
*ဖြိုးမင်းနိုင်(ကီးဘုတ်)

## တေးစီးရီးများ 
## ကိုးကား
ဘာလိုသေးလဲ

**ဘာလိုသေးလဲ** သည် ၂၀၀၄ ခုထွက် တေးစီးရီး ဖြစ်ပြီး မြန်မာ ပေါ့ပ်နှင့် ဟစ်ဟော့အဖွဲ့ NO ၏ ပထမဆုံးခွေလည်း ဖြစ်သည်။ 

## ပါဝင်သော သီချင်းများ 
## ကိုးကား
ကိုလေးလွင်

**ကိုလေးလွင်** (၁၉၄၁-၁၉၈၉) သည် မြန်မာလူမျိုး တေးရေးဆရာတစ်ဦး ဖြစ်သည်။ မြန်မာသံစဉ်များထဲမှ သန်းထွန်းလေး၏ 'မွေးဌာနီ'၊ 'မမေ့သောအညာ'၊ 'မမပုသိမ်သူ'စသည့် သီချင်းများ ပလေးဘွိုင်းသန်းနိုင်၊ ပုလဲ၊ မြန်မာပြည်သိန်းတန်၊ 
မြသီတာ၊ အယ်လ်ခွန်းရီ၊ တက္ကသိုလ်အေးမောင်၊ 
စိန်လွင်လေး၊ ခင်မောင်ထူး၊ မေခလာ၊ မိုင် စသည့် ခေတ်ပေါ် တေးသံရှင်များအား မြန်မာသံစဉ် ကျောရိုးမပျက်၊ စတီရီယိုတေးသီချင်းများကိုလည်း ရေးစပ်ခဲ့သူ ဖြစ်သည်။

## ငယ်ဘဝ 
ရန်ကုန်မြို့၊ ကြည့်မြင်တိုင်တွင် ၁၉၄၁ ခု၊ ဧပြီလ ၂၄ ရက်၌ ဦး အေးချို၊ ဒေါ် သန်းညွန့်တို့က မွေးသည်။ ငယ်မည်မှာ ကျော်ရှိန် ဖြစ်သည်။ 

၁၉၅၅ ခုတွင် ဂီတနယ်သို့ ဝင်ကာ ဂီတမှူးအဖြစ်လုပ်ကိုင်ရင်း သီချင်းများရေးခဲ့သည်။ 

၁၉၈၉ ခုနှစ် ဇွန်လ ၂၀ ရက်နေ့တွင် ကွယ်လွန်သည်။

## ကျော်ကြားသော တေးများ 
* မင်္ဂလာသတင်း
* ကံကော်မြို့တော်
* လှိုင်းပုတ်သံကြောင့် ဗျိုင်း လန့်ပျံသည်
* ကြာလေလေ ခိုင်မြဲလေလေ
* ကြာလေလေ ဝေးမှာ စိုးတယ်
* မမေ့သော အညာ
* ကျွန်တော့်မမ ပုသိမ်သူ
* ခွင့်မပန်ဘဲ သွားပါနဲ့ကွယ်
* သံလွင်ကတော့ စီးမြဲပင်
* ချစ်သူတို့ လျှောက်သောလမ်းကလေး
* ဘယ်သွားနေသလဲ မရွှေဖဲ
* သမင်လိုက်
* တလောကလုံးကို အိပ်ခိုင်းထားချင်တယ်
* ချစ်ခရီးဧရာ
* ကိုကို ယောက်ျားမဟုတ်ဘူး
* မဟာရန်သူ အချစ်တော်ကြီး
* ဒီလိုဒီလိုပါကွယ်
* ယောက်ျားမျက်ရည်
* မိုက်တယ်ဆိုတာ လွယ်ပါတယ်

## ကိုးကား 
ကဏ္ဍ:မြန်မာ အမျိုးသား အဆိုတော်များ
ကဏ္ဍ:၁၉၈၉ ကွယ်လွန်သူများ
ဝက်ဝံရွာ

**ဝက်ဝံရွာ**သည် မန္တလေးတိုင်းဒေသကြီး၊ ပြင်ဦးလွင်မြို့၏ အရှေ့မြောက်ဘက်၊ မန္တလေးတိုင်းဒေသကြီးနှင့် ရှမ်းပြည်နယ် နယ်စပ်မျဉ်းအနီးတွင်တည်ရှိသည်။ ဆက်သွယ်ရေးအနေဖြင့် မန္တလေး မှ လားရှိုးကားလမ်း၊ မီးရထားလမ်းပေါ်တွင်တည်ရှိသည်။ တိုက်နယ်ရွာတစ်ခုဖြစ်ပြီး၊ ဘူတာ၊ ဆေးရုံ၊ အထက်တန်းစာသင်ကျောင်းတို့ရှိသည်။ ပြင်ဦးလွင် မြို့၏ မြို့ပြင် နယ်မြေ ၅ ခုရှိရာတွင် ဝက်ဝံသည် နယ်မြေ ၁ ဖြစ်သည်။

## ကိုးကား 
ကဏ္ဍ:မန္တလေးတိုင်းဒေသကြီးရှိ ရွာများ
Black Hole (တီးဝိုင်း)

Black Hole သည် မြန်မာ ပေါ့ပ်တီးဝိုင်း ဖြစ်သည်။

## နောက်ခံသမိုင်း 
၂၀၀၁ ခုခန့်တွင် တောင်ကြီး၌ စတင်ဖွဲ့သည်။ *Black Hole* ဟူသော အမည်ကို အစိုင်းက ရွေးထားခြင်း ဖြစ်သည်။ 

## အဖွဲ့ဝင်များ 
* လုံးကျောက် (ဂစ်တာ)
* အံ့ကူလေး (ဒရမ်)
* အစိုင်း (အဆို၊ ဘေ့)
* ဇေတူး(ပီယာနို)

## ကိုးကား
လေထိုး လေလျော်

**လေထိုး လေလျော်** သည် ၂၀၀၈ ခုထွက် မြန်မာ ဗီဒီယိုဇာတ်ကား ဖြစ်သည်။ စိန်ဌေး ဗီဒီယိုထုတ်လုပ်ရေးအတွက် ဇော်ရဲထက်၏ ဇာတ်လမ်းကို ရွှေမိုးသက် ဇာတ်ညွှန်းခွဲကာ ကိုဇော် (အရုဏ်ဦး) ရိုက်ကူးသည်။ လွင်မိုး၊ နန္ဒာလှိုင်၊ ဖြိုးငွေစိုး၊ ဇော်ရဲထက်၊ ဗေဒါတို့ ပါဝင်ထားသည်။ 

## ကိုးကား
စိုးရာဇ

**စိုးရာဇ** (၁၉၅၂-) သည် မြန်မာလူမျိုး အဆိုရှင်တစ်ယောက် ဖြစ်သည်။

## ငယ်ဘဝ 
၁၉၅၂ ခု၊ အောက်တိုဘာလ ၉ ရက်တွင် ဦး လွင်၊ ဒေါ် သန်းစိန် တို့မှ ရန်ကုန်မြို့၌ မွေးသည်။ ငယ်မည်မှာ မြင့်စိုး ဖြစ်သည်။ 

၁၉၇၀ ပြည့်တွင် ဂီတနယ်သို့ ရောက်သည်။

## ကျော်ကြားသော တေးများ 
* မျက်လုံးစိမ်းနဲ့ မိန်းခလေး
* အိမ်ပြန်အိပ်တော့ မိန်းခလေး
* အလယ်လာတဲ့ မိန်းခလေး
* ဒီဂရီဈေးသည်

## ကိုးကား 

ကဏ္ဍ:မြန်မာ အမျိုးသား အဆိုတော်များ
ကဏ္ဍ:၁၉၅၂ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
မေ့မှာ စိုးတယ်

**မေ့မှာ စိုးတယ်** သည် ၂၀၀၈ ခုထွက် မြန်မာ ဗီဒီယိုဇာတ်ကား ဖြစ်သည်။ မောင်စိန်ဝင်း (ပုတီးကုန်း) ၏ ဝတ္ထုကို နောင်နောင် ဇာတ်ညွှန်းခွဲပြီး ရီမြင့်ထုတ်လုပ်ရေးအတွက် မောင်တင်ဦး ရိုက်ကူးသည်။ ဆုရွှန်းလဲ့မှာ အဓိကဇာတ်ဆောင် ဖြစ်သည်။ 

## ကိုးကား
တောင်သမန် သစ္စာ

**တောင်သမန်သစ္စာ** သည် ၂၀၀၆ ခုထွက် မြန်မာ ရုံတင်ဇာတ်ကားဖြစ်သည်။ လှိုင်ထုတ်လုပ်ရေးအတွက် မောင်နန္ဒ ရိုက်ကူးပြီး ကလျာ (ဝိဇ္ဇာ/သိပ္ပံ) ၏ ဝတ္ထုကို ဇော်မြင့်ဦး ဇာတ်ညွှန်းခွဲခြင်း ဖြစ်သည်။

ဤဇာတ်ကားဖြင့် နန္ဒာလှိုင်က အမျိုးသမီးဇာတ်ဆောင်ဆု၊ ဦးမျိုးညွန့်က အသံဖမ်းဆု၊ ဇော်မြင့်ဦးက ဇာတ်ညွှန်းဆု ရသည်။
သိကြားမင်း ဒေါ့ကွန်း

**သိကြားမင်း ဒေါ့ကွန်း** သည် ၂၀၀၈ ခုထွက် မြန်မာ ဗီဒီယိုဇာတ်ကား ဖြစ်သည်။ ရွှေသံလွင်ဖြိုး ဗီဒီယိုထုတ်လုပ်ရေးအတွက် အောင်ကြီး ဇာတ်ညွှန်း ရေးကာ မောင်မျိုးမင်း ရိုက်ကူးသည်။ စိုင်းစိုင်းခမ်းလှိုင်၊ ဟက်ကက်၊ ဖိုးကျော်၊ ဇင်မျိုးအောင်၊ ကျော်သူစိုး၊ မယ်လိုဒီနှင့် စန္ဒီမြင့်လွင်တို့ ပါဝင်ထားသည်။ 

## ကိုးကား
1999 (တေးစီးရီး)

1999 သည် ထွန်းအိန္ဒြာဗို ၏ ၁၉၉၉ ခုထုတ် တေးစီးရီး ဖြစ်သည်။ လေးဇီးကလပ်မှ တီးခတ်ကာ လင်း စတူဒီယို၌ အသံသွင်းသည်။ ကီနိုဆစ် ဟာမိုနီအဖွဲ့က နောက်ခံ သီဆိုပေးကာ Iron Cross တေးထုတ်လုပ်ရေးမှ ထုတ်သည်။

## ပါဝင်သော သီချင်းများ 
## ကိုးကား
အက်ဆစ် (ဂီတအဖွဲ့)

**အက်ဆစ်** (  ) သည် မြန်မာ ဟစ်ဟော့အဖွဲ့ဖြစ်သည်။ မြန်မာနိုင်ငံ၏ ပထမဆုံး ဟစ်ဟော့တေးစီးရီးဟု သတ်မှတ်ကြသည့် *စတင်ခြင်း* ကို ၂၀၀၀ ပြည့်တွင် ထုတ်ဝေသည်။

## စုဖွဲ့ဖြစ်ပုံ 
၁၉၉၀ နှောင်းပိုင်းကာလများသည် ပြန်ဆိုတေးနှင့် မြန်မာသံစဉ်များ မင်းမူနေသည့် ကာလဖြစ်ရာ ဂီတအမျိုးအစားသစ်ကို ပရိသတ်ကြား ပျံ့နှံ့ရန် ဦးစွာအားထုတ်ခြင်းမပြုဘဲ တေးစီးရီးအဖြစ် တိုက်ရိုက်ထွက်ရှိလာခြင်းကြောင့် ဆုံးရှုံးမှုသာ ဖြစ်လိမ့်မည်ဟု ဂီတလောကသားများက ခန့်မှန်းကြသည်။ သို့သော်လည်း စထွက်ချိန်မှ ၂ လအကြာအထိ ရောင်းအားအကောင်းဆုံးစာရင်းတွင် ထိပ်ဆုံးမှ နေရာယူခဲ့သည်။   

## အဖွဲ့ဝင်များ ဆုံးရှုံးခြင်း 
၂၀၀၆ ခုတွင် ဟိန်းဇော် (၁၉၈၁ ဇွန် ၁၂ - ၂၀၀၆ ဧပြီ ၁၀) ကွယ်လွန်သည်။

ဒီမိုကရေစီ အကြိုလှုပ်ရှားမှုများတွင် ပါဝင်ခြင်းကြောင့် ဇေယျာသော် (၁၉၈၁ မတ် ၂၆ မွေး) ကို ၂၀၀၈ ခု၊ မတ်လ ၁၂ ရက်တွင် အစိုးရက ထိန်းသိမ်းလိုက်သည်။  နိုဝင်ဘာ၌ အမိန့်ချမှတ်ရာ တရားမဝင်အသင်းအဖွဲ့များ ဖွဲ့စည်းသည့် ပုဒ်မဖြင့် ထောင်ဒဏ် (၅) နှစ် ချမှတ်ခံရသည်။  ဖမ်းဆီးချိန်တွင် ထိုင်းဘတ်ငွေ၊ မလေးရှားရင်းဂစ်နှင့် စင်္ကာပူဒေါ်လာများ လက်ဝယ်ရှိသဖြင့် နိုင်ငံခြားငွေ တရားမဝင်ကိုင်‌ဆောင်မှုနှင့် ထပ်တိုးထောင်ဒဏ်များ တပ်ကာ ကော့သောင်းထောင်သို့ ပို့သည်။ ၂၀၁၁ ခု၊ မေလ ၁၇ ရက် ရောက်မှသာ လွတ်ငြိမ်းချမ်းသာခွင့်ကြောင့် ပြန်ထွက်လာနိုင်သည်။ 

၂၀၀၈ ခု၊ ဧပြီလမှာ ရန်ရန်ချမ်း (၁၉၇၉ ဒီဇင်ဘာ ၅ မွေး) အလှည့် ဖြစ်သည်။  ရန်ရန်ချမ်းအား စွဲဆိုသည့်ပြစ်မှုမှာ မူးယစ်ဆေးကိစ္စ ဖြစ်သည်။ တစ်နှစ်ခန့် ထိန်းသိမ်းပြီးနောက် ၂၀၀၉ ခု၊ ဇန်နဝါရီလ ၇ ရက်တွင် လွတ်မြောက်လာသည်။ 

၂၀၂၂ ခု၊ ဇူလိုင်လ ၂၅ ရက်နေ့တွင် ဇေယျာသော် အား အာဏာလုအစိုးရမှ ဦးကျော်မင်းယု (ခ) ဦးဂျင်မီ၊ ဦးအောင်သူရဇော် နဲ့ ဦးလှမျိုးအောင်တို့ကို  ကြိုးမိန့် (သေဒဏ်) ပေးကြောင်း နိုင်ငံပိုင်သတင်းစာတွေမှ တစ်ဆင့် သတင်းထုတ်ပြန်ခဲ့ပါသည်။ 

## အဖွဲ့ဝင်များ 
* အနဂ္ဂ (Smoke Acid) 
* ဟိန်းဇော် (Acidic Acid) (၂၀၀၀ - ၂၀၀၆ ကွယ်လွန်)
*ရန်ရန်ချမ်း (Black Acid) 
* ဇေယျာသော် (Nitric Acid) (၂၀၀၀ - ၂၀၁၁) (၂၀၂၂ ကွယ်လွန်)

## တေးစီးရီးများ 
## ကိုးကား
ထွင်တယ်နော်

**ထွင်တယ်နော်** ဇာတ်ကားသည် ၂၀၀၈ ခုထွက် မြန်မာဗီဒီယိုဇာတ်ကား ဖြစ်သည်။ မာန်ထက်ချီ ထုတ်လုပ်ရေးအတွက် ကျော်ဇောလင်း (အတွေးပုံရိပ်) ရိုက်ပေးသည်။ စစ်ဦးအောင်နှင့် သဇင်တို့ အဓိကပါဝင်သည်။ 

## ကိုးကား
ချစ်သူဖြစ်ခွင့်

**ချစ်သူဖြစ်ခွင့်** သည် ၂၀၀၈ ခုထွက် မြန်မာ ဗီဒီယိုဇာတ်ကား ဖြစ်သည်။ ထားဝယ် ဗီဒီယိုထုတ်လုပ်ရေးအတွက် လွန်းထားထား (ဆေးတက္ကသိုလ်) ၏ ဝတ္ထုကို ရွှေသဒ္ဒါ (ရန်ကုန်တက္ကသိုလ်) ဇာတ်ညွှန်းရေးပြီး မောင်ဗေဒါ ရိုက်ကူးသည်။ မင်းရာဇာ၊ တင့်တင့်ထွန်း၊ ရန်ကျော်၊ ဇော်ဇော်အောင်နှင့် ခင်ခင်ကြီး တို့ ပါဝင်ထားသည်။ 

## ကိုးကား
ပိတောက်က ဇာတ်လိုက်

**ပိတောက်က ဇာတ်လိုက်** သည် ၂၀၀၈ ခုထွက် မြန်မာ ဗီဒီယိုဇာတ်ကား ဖြစ်သည်။ မာန်ထက်ချီ ထုတ်လုပ်ရေးအတွက် ဇမ္ဗူ သက်ထွန်းအောင် ရိုက်ကူးသည်။ ဟိန်းဝေယံ၊ စစ်ဦးအောင်၊ ဆုပန်ထွာ၊ ပြည့်ဖူးခိုင်၊ မေတ္တာနှင့် ဇော်ဇော်အောင် ပါဝင်ထားသည်။ 

## ကိုးကား
မေခလာည

**မေခလာည** သည် ၂၀၀၅ ခုထွက် မြန်မာအဆိုတော် မေခလာ၏ ဂီတနယ်ရောက် ၂၅-နှစ်ပြည့် အမှတ်တရပွဲကို စီးရီးအဖြစ် ဖန်တီးထားခြင်း ဖြစ်သည်။ လေးဇီးကလပ်က တီးခတ်ပြီး လင်း စတူဒီယိုမှ အသံဖမ်းသည်။

## ပါဝင်သော သီချင်းများ 
## ကိုးကား
ရည်းစားဦး

**ရည်းစားဦး** သည် ထွန်းအိန္ဒြာဗို၏ ၁၉၉၈ ထုတ် တေးစီးရီး ဖြစ်သည်။ လေးဇီးကလပ် မှ တီးခတ်ကာ Music World ၌ အသံသွင်းသည်။

## ပါဝင်သော သီချင်းများ 
## ကိုးကား
လေပြေ

**လေပြေ** သည် မျိုးကြီး၏ ၁၉၉၈ ထုတ် တေးစီးရီး ဖြစ်သည်။

## ပါဝင်သော သီချင်းများ 
## ကိုးကား
အရိုးထိအောင် ရူး

**အရိုးထိအောင် ရူး** သည် ၂၀၀၈ ခုထွက် မြန်မာ ဗီဒီယိုဇာတ်ကား ဖြစ်သည်။ စိန်ဌေး ထုတ်လုပ်ရေးအတွက် ညီမင်းလွင် ရိုက်ကူးပြီး ပြေတီဦး၊ သက်မွန်မြင့်၊ ဆန်းထွဋ်၊ ဇွဲနိုင်ဝင်း၊ နေလင်း၊ ဦးခိုင်တင်၊ ဝင်းမင်းသန်းတို့ ပါဝင်ထားသည်။ 

## ကိုးကား
မြင့်မိုရ်ထက်က လူ

**မြင်းမိုရ်ထက်ကလူ** သည် ၂၀၀၈ ခုထွက် မြန်မာ ရုပ်ရှင်ဇာတ်ကား ဖြစ်သည်။ KM ထုတ်လုပ်ရေးအတွက် ခင်မောင်ကျော် (မန္တလေး) ၏ ဇာတ်လမ်းကို ဖိုးသာအောင် ဇာတ်ညွှန်းခွဲကာ ထွန်းအောင်ဇော် ရိုက်သည်။ ရန်အောင်၊ ကောင်းခန့်၊ ရန်ကျော်၊ ဆုရွှန်းလဲ့၊ ယွန်းယွန်း၊ ကြည်စိုး၊ မြင့်သိန်း အပေါင်းလက္ခဏာ၊ ကုသိုလ်၊ ဂွမ်းပုံကြီး၊ စတီး၊ ဒီရဲဂျာနှင့် ကောင်းမြတ်ကျော်တို့ ပါဝင်ထားသည်။ 

## ကိုးကား
တိမ်မျှင်ပုခက်

**တိမ်မျှင်ပုခက်** သည် ၂၀၀၈ ခုထွက် မြန်မာ ဗီဒီယိုဇာတ်ကား ဖြစ်သည်။ လှိုင် ထုတ်လုပ်ရေးအတွက် မောင်မျိုးမင်းက ဇာတ်ညွှန်းရေး ရိုက်ကူးသည်။ မို့မို့မြင့်အောင်၊ မောင်၊ နန္ဒာလှိုင်၊ ဝိုင်းစုခိုင်သိန်း တို့ ပါဝင်ထားသည်။ 

## ကိုးကား
NO (ဂီတအဖွဲ့)

**NO** သည် မြန်မာ အမျိုးသမီးအဆိုအဖွဲ့ ဖြစ်သည်။ ပေါ့ပ်နှင့် ဟစ်ဟော့ကို အများအားဖြင့် သီဆိုသည်။

## အဖွဲ့ဝင်များ 
* သဇင်
* ရည်မွန်
* ရတနာ

## တေး စီးရီးများ 
## ကိုးကား
အနိုင်နဲ့ ပိုင်း

**အနိုင်နဲ့ ပိုင်း** သည် ၂၀၀၈ ခုထွက် မြန်မာ ဗီဒီယိုဇာတ်ကား ဖြစ်သည်။ ကြောင်ကမ္ဘာ ထုတ်လုပ်ရေးအတွက် ဩရသ၏ ဝတ္ထုကို မြင့်သန်းအောင် ဇာတ်ညွှန်းခွဲကာ ညီညီထွန်းလွင် ရိုက်ကူးသည်။ သူထူးစံ၊ ထက်ထက်မိုးဦး၊ သင်ဇာဝင့်ကျော်၊ နေဆန်း၊ အောင်လွင်၊ ခင်လေးဆွေ၊ ဇင်မျိုး၊ ဇော်ဝင်းနိုင်၊ မင်းလှိုင်၊ တက္ကသိုလ် ဂွမ်းပုံ၊ အေးအေးခိုင် တို့ ပါဝင်ထားသည်။ 

## ကိုးကား
Too Big

**Too Big** သည် မြန်မာ အမျိုးသား အဆိုအဖွဲ့ ဖြစ်သည်။ 
	
## အဖွဲ့ဝင်များ 
* စောညီညီ
* ဇော်ဌေး
* စိုးသူရ
	
## ကျော်ကြားသော သီချင်းများ 
## ကိုးကား
အဖြူရောင်သစ္စာ

**အဖြူရောင်သစ္စာ** သည် ၂၀၀၆ ခုထွက် မြန်မာ ဗီဒီယိုဇာတ်ကား ဖြစ်သည်။ မောင်မျိုးမင်း ရိုက်ကူးပြီး ဒွေး၊ သားညီ၊ ဖိုးကျော်၊ အိန္ဒြာကျော်ဇင်နှင့် လှအဉ္ဇလီတင့် တို့ ပါဝင်ထားသည်။ 

## ဇာတ်ဝင်တေးများ 
## ကိုးကား
မြွေဟောက်မ

**မြွေဟောက်မ** သည် ၂၀၀၈ ခုထုတ် မြန်မာ ဗီဒီယိုဇာတ်ကား ဖြစ်သည်။ သိင်္ဂါရ ဗီဒီယိုထုတ်လုပ်ရေးအတွက် မင်းနိုင် ရိုက်ကူးသည်။ ဇာတ်ညွှန်းခွဲသူမှာ သက်တန့်လူ (တမာရိပ်) ဖြစ်သည်။ မို့မို့မြင့်အောင်၊ ရဲအောင်၊ ကောင်းထက်ဇော်၊ ဖူးစုံ၊ ဂျူးဂျူးစံသာ၊ အောင်ခိုင်၊ သန်းသန်းစိုး၊ ဆင်ပေါက်နှင့် ဟန်သစ် တို့ ပါဝင်ထားသည်။
ချစ်နေရင် ပြီးတာပဲ

**ချစ်နေရင် ပြီးတာပဲ** သည် ၂၀၀၆ ခုထုတ် မြန်မာ တေးစီးရီး ဖြစ်သည်။ Centurian အဖွဲ့က တီးခတ်ကာ ခင်စပယ်ဦးတွင် အသံသွင်းသည်။ Excellent Creation မှ ဖြန့်ချိသည်။ 

## ပါဝင်သော သီချင်းများ 
## ကိုးကား
ကျေးဇူးပြု၍ နားဆင်ပါ

**ကျေးဇူးပြု၍ နားဆင်ပါ** သည် ၂၀၀၆ ခုထွက် မြန်မာ ဗီဒီယိုဇာတ်ကား ဖြစ်သည်။ စနိုးဝှိုက် ဗီဒီယိုထုတ်လုပ်ရေးအတွက် ကိုလွင် (စနိုးဝှိုက်) ဇာတ်ညွှန်းခွဲကာ မောင်မောင်ဦး (စနှိုးဝှိုက်) ရိုက်ကူးသည်။ ကိုရီးယားဇာတ်ကား ကျွန်တော့်သတို့သမီးလေး ( *My Little Bride* ) ကို မြန်မာမှုပြုခြင်း ဖြစ်သည်။ နိုင်းနိုင်း၊ မိုင်းမိုင်နှင့် အိန္ဒြာကျော်ဇင် တို့ အဓိက သရုပ်ဆောင်သည်။ 

## ကိုးကား
တကယ်လို့သာ

**တကယ်လို့သာ** သည် ၂၀၀၈ ခုထွက် မြန်မာ ဗီဒီယိုဇာတ်ကား ဖြစ်သည်။ ကြောင်ကမ္ဘာ ထုတ်လုပ်ရေးအတွက် အောင်ကျော်ထွန်း ဇာတ်လမ်းရေးကာ ရွှေသဒ္ဒါ (ရန်ကုန်တက္ကသိုလ်) ဇာတ်ညွှန်းရေးပေးသည်။ သူထူးစံ၊ ထက်ထက်မိုးဦး၊ မင်းဟိဏ်း၊ အေးဝတ်ရည်သောင်း၊ ဧရာ၊ ညီဂျော်၊ ဇော်ဝမ်း၊ ဂွမ်းပုံကြီး တို့ ပါဝင်ထားသည်။ 

## ကိုးကား
ကရော်စာ ပေါင်းချုပ်

***ကရော်စာ ပေါင်းချုပ်*** သည် ၂၀၁၁ ထုတ် မြန်မာ သရော်စာ ဝတ္ထုတိုစု ဖြစ်သည်။ မောင်သံချောင်း၊ မောင်ဥဂ္ဂါနှင့် မောင်လူအေး တို့ ပါဝင်ရေးသားထားသည်။ 

## ပါဝင်သော ဝတ္ထုတိုများ 
## ကိုးကား
ပြည်ထောင်စု သစ္စာ

***ပြည်ထောင်စု သစ္စာ*** သည် ၂၀၁၇ ခုထွက် မြန်မာ ရုပ်သံဇာတ်ကား ဖြစ်သည်။ (၇၂) နှစ်မြောက် တပ်မတော်နေ့ ဂုဏ်ပြုအစီအစဉ်အဖြစ် ရိုက်ကူးကာ တပ်မတော်ပိုင် မြဝတီရုပ်သံလိုင်းတို့မှ  ၂၀၁၇ ခု၊ မတ်လ ၂၄၊ ၂၅ နှင့် ၂၆ ရက်တို့တွင် ခွဲလွှင့်သည်။ ရှမ်းပြည်နယ် မြောက်ပိုင်း၊ မုန်းကိုးဒေသရှိ တပ်မတော် တပ်စုတစ်စုနှင့် ကိုးကန့် လက်နက်ကိုင်အဖွဲ့ (MNDAA) တို့ တိုက်ပွဲဖြစ်ပုံကို အခြေခံရိုက်ကူးခြင်း ဖြစ်သည်။

ရိုက်ကွင်းတာဝန်ခံမှာ ဗိုလ်မှူးကြီး ခင်မောင်ချိုဖြစ်သည်။ မင်းခိုက်စိုးစန် ဇာတ်ညွှန်းရေးကာ ဝေဠုကျော် အနုပညာဆိုင်ရာ အကြံပေးသည်။ ဒါရိုက်တာမှာ ဗိုလ်မှူး တင်အောင်စိုး ဖြစ်သည်။ သရုပ်ဆောင်များအနေဖြင့် နေမင်း၊ ကောင်းခန့်၊ မိုးဇက်၊ မေသဉ္ဇာဦး၊ မေဘရဏီသော်၊ မေကဗျာဦး၊ ထူးခန့်ကျော်၊ ပြည့်စုံမင်းနှင့် ကျော်ရဲအောင်တို့ ပါဝင်ထားသည်။

## ကျည်ထောင်စု သစ္စာ 
နောက်ဆုံးအပိုင်း ထုတ်လွှင့်မည့် မတ်လ ၂၆ ရက်တွင် The Voice Daily သတင်းစာ၌ ဇာတ်ကားပါ စာသားများကို သရော်ထားသည့် **ကျည်ထောင်စု သစ္စာ** ဆောင်းပါး ပါလာသည်။ ထိုဆောင်းပါးအား တပ်မတော်မှ ကန့်ကွက်စာထုတ်၍ အယ်ဒီတာချုပ် ကျော်မင်းဆွေနှင့် စာရေးသူ ဗြိတိသျှ ကိုကိုမောင် ကို ဆက်သွယ်ရေးဥပဒေ ပုဒ်မ ၆၆ (ဃ) နှင့် တရားစွဲသည်။  ဗြိတိသျှ ကိုကိုမောင်ကို ဒုတိယမြောက် ရုံးထုတ်အပြီး ဇွန်လ ၁၆ ရက်တွင် တရားသေ လွှတ်ပေးလိုက်သည်။ အယ်ဒီတာ ဦးကျော်မင်းဆွေကို ကိုးကြိမ်မြောက် ရုံးထုတ်အပြီးတွင် ဗဟန်းတရားကိုက ဩဂုတ်လ ၄ ရက်နေ့တွင် ကျပ် သိန်း ၁၀၀ နှင့် အာမခံပေးသည်။  

## ကိုးကား
ချစ်ကံပွင့်နဲ့ မချောသုံးဆယ်

ချစ်ကံပွင့်နဲ့ မချောသုံးဆယ် သည် ၂၀၀၉ ခုထွက် မြန်မာ ရုံတင်ဇာတ်ကား ဖြစ်သည်။ ဒေါန ရိုက်ကူးပြီး  ရန်အောင်၊ ကျော်ကျော်ဗို၊ ဟိန်းဝေယံ၊ ထွန်းအိန္ဒြာဗို၊ အိန္ဒြာကျော်ဇင်၊ ကြည်လဲ့လဲ့ဦး၊ စိုးပြည့်သဇင်၊ ခရစ္စတီးနား၊ မိုးယုစံ၊ သဒ္ဒါထက် တို့ ပါဝင်သည်။ 

## ကိုးကား
ဒိုးလုံး

**ဒိုးလုံး** (၁၉၇၈-၂၀၀၃) သည် ခရစ်ယာန်
ဘာသာဝင် ပအိုဝ်းလူမျိုး အော်တာနေးတစ် အဆိုတော်ဖြစ်သည်။

## ငယ်ဘဝ 
ဦးခွန်စတင်းဖို့ဒ်နှင့် ဒေါ်နန်းဌေးဌေးယုတို့မှ ၁၉၇၈ ခုနှစ်၊ဇန်နဝါရီလ (၁၄) ရက်နေ့တွင်မွေးသည်။ အမည်ရင်းမှာ ခွန်နေလင်းနိုင် ဖြစ်သည်။

## အနုပညာခရီး 
The Ants အဖွဲ့နှင့်အတူ တောင်ကြီးမှ ရန်ကုန်သို့ လာသည်။ နောင်သော် ထုတ်လုပ်သူနှင့် ပတ်သက်၍ သဘောထားမတိုက်ဆိုင်သောကြောင့် သီးသန့်ခွဲထွက်ကာ မိခင်က ထုတ်ဝေသူလုပ်၍ ကိုယ်တိုင် ခွေထုတ်သည်။ ကွင်း (Queen)၊ ဆဘက်ရှန်ဘာ့ (Sebastian Bach (Skid Row)), အဲလက်အင်ချိန်း (Alex in Chains) နှင့် ကတ်ကိုဘိန်း (Kurt Cobain) တို့ကို သဘောကျကြောင်း ဖွင့်ဟဖူးသည်။ 

## ဘဝနိဂုံး 
၂၀၀၃ ခု၊ စက်တင်ဘာလ ၂ ရက်တွင် ကွယ်လွန်သည်။ ထိုအခါက အသက် ၂၅ နှစ် သာ ရှိသေးသည်။ ဇနီးသည် ချောစုခင် ကျန်ရစ်သည်။

## တေး စီးရီးများ 
## ကိုးကား
ဇော်က ကနေသည်

***ဇော်က ကနေသည်*** သည် ၂၀၀၈ ခုထုတ် မြန်မာ ရုံတင်ဇာတ်ကား ဖြစ်သည်။ နယ်သစ်ဦး ထုတ်လုပ်ရေးအတွက် အကြည်တော်၏ ဝတ္ထုကို နေဝင်းမြင့် ဇာတ်ညွှန်းခွဲကာ မီးပွားက ၂၀၀၇ ခု၊ ဒီဇင်ဘာလ ၁၂ ရက်တွင် စရိုက်သည်။ နေတိုး၊ ညွန့်ဝင်း၊ နန္ဒာလှိုင်နှင့် ပုလဲဝင်းတို့ အဓိက သရုပ်ဆောင်ကြသည်။

ဤဇာတ်ကားဖြင့် မီးပွားက မြန်မာ့ ရုပ်ရှင် ထူးချွန်ဆုတွင် အကောင်းဆုံး ဒါရိုက်တာဆု၊ ဓီရာမိုရ်က တေးဂီတဆု ရသည်။

## ဇာတ်ကောင်များ
*ဇော်ဂျီ အဖြစ် နေတိုး
*မဉ္ဇူ အဖြစ် နန္ဒာလှိုင်
*မငယ်လေး အဖြစ် ပုလဲဝင်း
*ဦးတင်မောင် အဖြစ် ညွန့်ဝင်း
*မောင်သာချို အဖြစ် ဟဲဗီးဖြိုး

## ကိုးကား
စိုင်ပြင်မြို့

**စိုင်ပြင်ရွာ**သည် စစ်ကိုင်းတိုင်းဒေသကြီး ဒီပဲယင်းမြို့နယ်တွင် တည်ရှိသည်။ လယ်တီဆရာတော်ဘုရားကြီး မွေးဖွားခဲ့သည့် ဒေသ ဖြစ်သည်။ စိုင်ပြင်ရွာကို ၂၀၁၈ ခုနှစ်မှစ၍ စိုင်ပြင်မြို့အဖြစ်သို့တိုးမြှင့်သတ်မှတ်ခဲ့သည်။ ယခုအခါ စိုင်ပြင်မြို့ကို ရပ်ကွက်ကြီး ၅ ခုခွဲထားပြီး အိမ်ထောင်စု ၂၅၀၀ ခန့်မှီတင်းနေထိုင်ကြသည်။ ၁၆ ကုတင်ဆန့်တိုက်နယ်ဆေးရုံရှိပြီး ဆရာဝန်တစ်ယောက်၊ သူနာပြုနှင့် သူနာပြုအကူတို့ဖြင့် အနီးအနားကျေးရွာမှ လူနာများကို ကျန်းမာရေးစောင့်ရှောက်မှုပေးနေသည်။ ဘုန်းတော်ကြီးကျောင်း ၁၁ ကျောင်းရှိပြီး ဘုန်းတော်ကြီးသင်ပညာရေးကျောင်း ၃ ကျောင်းရှိသည်။ အခြေခံပညာအထက်တန်းကျောင်းတစ်ကျောင်းနှင့် မူလတန်းကျောင်းတစ်ကျောင်းရှိသည်။ အဓိကစီးပွားရေးမှာ ကူးသန်းရောင်းဝယ်ရေးဖြစ်သည်။ အနီးအနားရွာများမှ ထွက်ရှိသော စပါး၊ပဲ၊နှမ်းများမှာ စိုင်ပြင်၏ ရောင်းကုန် ဝယ်ကုန်များဖြစ်သည်။

## ကိုးကား
အမှတ် (၄၃) ပြည်ထောင်စုလမ်းမကြီး

**အမှတ် (၄၃) ပြည်ထောင်စုလမ်းမကြီး** (; အတိုကောက် **NH 43**) သည် မြန်မာနိုင်ငံအလယ်ပိုင်း မန္တလေးမြို့မှ မြန်မာနိုင်ငံ မြောက်ပိုင်း ကချင်ပြည်နယ်၊ မြစ်ကြီးနားမြို့သို့  ဆက်သွယ်ထားသော ပြည်ထောင်စု လမ်းမကြီးတစ်ခု ဖြစ်သည်။ မန္တလေးမြို့မှ တကောင်း၊ ဗန်းမော်မြို့များကို ဖြတ်သန်းကာ မြစ်ကြီးနားမြို့သို့ ဆက်သွယ်ထားသည်။

## ကိုးကား
ရူပမာလာ

***ရူပမာလာ*** သည် ၁၉၇၈ ခုထွက် မြန်မာ ရုပ်ရှင်ဇာတ်ကား ဖြစ်သည်။ မောင်မောင်စိုးရုပ်ရှင် အတွက် စာရေးဆရာဓူဝံ၏ ဝတ္ထုကို အေဝမ်း သန်းထွဋ် ရိုက်ကူးသည်။ ကိုမြင့်၊ တိုးညွန့်၊ စန္ဒာ၊ စိုင်းဝဏ္ဏ၊ မျိုးသန့်၊ သွဲ့သွဲ့အေးနှင့် ကျော်ဝင်း တို့ သရုပ်ဆောင်ကြသည်။ 

## ကိုးကား
ဂျိဖုခုဘူတာ

** ဂျိဖုခုဘူတာ ** (地福駅* ဂျိဖုခု - အဲခိ *) သည် ဂျပန်နိုင်ငံ၊ ယာမဂုချိခရိုင်၊ ယာမဂုချိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ဂျိအဲအိတိုင်းဘူတာ

** ဂျိအဲအိတိုင်းဘူတာ ** (自衛隊前駅* ဂျိအဲအိတိုင်း - အဲခိ *) သည် ဂျပန်နိုင်ငံ၊ ဟော့ကိုင်းဒိုးခရိုင်၊ ဆပ်ပိုရိုမြို့၊ မိနမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
သန်းသန်းနု

**သန်းသန်းနု** သည် မြန်မာလူမျိုး ဘာသာပြန်အသံလွှင့်ခဲ့သူ နှင့် စာရေးသူ ဖြစ်သည်။ယင်းအပြင် ဒီမိုကရက်တစ်ပါတီ( မြန်မာ) ၏ ဥက္ကဋ္ဌ လည်းဖြစ်သည်။ 

## ဘဝဖြစ်စဉ် 
၁၉၄၇ ခု၊ အောက်တိုဘာလ ၃ ရက်တွင် ဦးနု၊ ဒေါ်မြရီတို့က ရန်ကုန်၌ မွေးသည်။

၁၉၆၄-၆၈ ခုများတွင် ရန်ကုန် စီးပွားရေး တက္ကသိုလ်၌ ပညာသင်သည်။ နိုင်ငံရေး အရှုပ်အထွေးကြောင့် ဖခင်ဖြစ်သူ တိမ်းရှောင်ရသည့် ၁၉၆၉ ခု၊ ဧပြီလတွင် အိန္ဒိယသို့ သန်းသန်းနုပါ ပါသွားသည်။

၁၉၈၀ မှ ၂၀၀၃ ခုအထိ အိန္ဒိယ နိုင်ငံပိုင် အသံလွှင့်ဌာန (All India Radio) တွင် ဘာသာပြန်အသံလွှင့်သူ လုပ်သည်။ 

၂၀၀၃ ခု၊ မတ်လတွင် မြန်မာနိုင်ငံသို့ ပြန်လာသည်။

## ပါတီနိုင်ငံရေးထဲ ဝင်ရောက်လာခြင်း 
ဒေါ်သန်းသန်းနုသည် ဦးသုဝေ ဥက္ကဋ္ဌ အဖြစ်တာဝန်ယူသည့် ဒီမိုကရက်တစ်ပါတီ (Democratic Party (Myanmar)) တည်ထောင်ရာတွင် ဦးဆောင်အဖွဲ့ထဲ ပါဝင်ခြင်းဖြင့် ပါတီနိုင်ငံရေးထဲ ၂၀၁၀ ပြည့်နှစ်တွင် စတင်ဝင်ရောက် လာခဲ့သည်။ အဆိုပါ ပါတီတွင် သူမသည် အတွင်းရေးမှူးချုပ်တာဝန် ယူခဲ့သည်။ ပါတီဥက္ကဋ္ဌ ဖြစ်သူ ဦးသုဝေ ၂၀၂၂ခုနှစ် မေလ ၁၈ရက်တွင် ကွယ်လွန်ပြီးနောက် သူမကို ပါတီဝင်များက  ဒီမိုကရက်တစ်ပါတီ( မြန်မာ) ၏ ဥက္ကဋ္ဌ အဖြစ် တင်မြှောက်ခဲ့ကြသည်။ ဒေါ်သန်းသန်းနုသည်   အထွေထွေရွေးကောက်ပွဲ ၂၀၁၀ တွင် မန္တလေးတိုင်းဒေသကြီး မဲဆန္ဒနယ်အမှတ်(၂) အမျိုးသားလွှတ်တော်ကိုယ်စားလှယ်လောင်းနေရာ   မှနေ၍ လည်းကောင်း၊ အထွေထွေရွေးကောက်ပွဲ ၂၀၁၅ တွင် ရန်ကုန်တိုင်းဒေသကြီး ကျောက်တံတားမဲဆန္ဒနယ် ပြည်သူ့လွှတ်တော်ကိုယ်စားလှယ်လောင်း   နေရာမှနေ၍လည်းကောင်း  ဝင်ရောက်ယှဉ်ပြိုင်ခဲ့ဖူးသော်လည်း အနိုင်ရရှိခဲ့ခြင်း မရှိသည်ကိုတွေ့ရသည်။

## မိသားစုဘဝ 
ဦးအောင်ငြိမ်းနှင့် လက်ထပ်ရာ ရှိန်မင်းနှင့် အောင်စည်ဟူသော သား ၂ ယောက် ရှိသည်။ ရှိန်မင်းမှာ အမေရိကန်ပြည်ထောင်စု၊ လော့အိန်ဂျလိမြို့တွင် နေထိုင်ပြီး အောင်စည်မှာ ဩစတြေးလျနိုင်ငံ၊ ကန်ဘာရာမြို့တွင် သုတေသီအဖြစ် အမှုထမ်းသည်။ 

## ရေးသားခဲ့သော စာအုပ်များ 
## ကိုးကား 
ကဏ္ဍ:မြန်မာ အမျိုးသမီး စာရေးဆရာများ
ဂျတိုခို − မအဲဘူတာ

** ဂျတိုခို − မအဲဘူတာ ** (ジヤトコ前駅* ဂျတိုခို − မအဲ - အဲခိ *) သည် ဂျပန်နိုင်ငံ၊ ရှိဇုအိုခခရိုင်၊ ဖုဂျိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
JA ဟိရိုရှိမဘယောအင်းမအဲဘူတာ

** JA ဟိရိုရှိမဘယောအင်းမအဲဘူတာ** (JA広島病院前駅* JA ဟိရိုရှီးမားဘယေားအင်း − မအဲ- အဲခိ *) သည် ဂျပန်နိုင်ငံ၊ ဟီရိုရှီးမားခရိုင်၊ ဟဆွတ်ခအိချိတိုင်း၊ ဂျိဂိုဇင်းမြို့တွင် တည်ရှိသည့် ဘူတာတစ်ခု ဖြစ်သည်။ ဟီရိုရှီးမားအထွေထွေဆေးရုံရှေ့တွင် တည်ရှိ၏။

## ကိုးကား
ဂျိချိဆေးတက္ကသိုလ်ဘူတာ

** ဂျိချိဆေးတက္ကသိုလ်ဘူတာ ** (自治医大駅* ဂျိချိအိဒိုင်း - အဲခိ *) သည် ဂျပန်နိုင်ငံ၊ တိုချိဂိခရိုင်၊ ရှိမိုဆွတ်ခဲမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အိဇု − တဂဘူတာ

** အိဇု − တဂဘူတာ ** (伊豆多賀駅* အိဇု − တဂ - အဲခိ *) သည် ဂျပန်နိုင်ငံ၊ ရှိဇုအိုခခရိုင်၊ အတမိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
အာမေးနီးယန်းလူမျိုး

အာမေးနီးယန်းလူမျိုးနှင့် ပတ်သက်ပြီး မကြာခဏကြားရသည်များ ရှိသော်လည်း ၎င်းတို့၏ အကြောင်းကို သေသေချာချာ မသိကြသူ များပါသည်။ အာမေးနီးယန်းနိုင်ငံသည် တစ်ချိန်က ဆိုဗီယက်ပြည်ထောင်စု၏ အစိတ်အပိုင်းတစ်ခု ဖြစ်ခဲ့ပြီး တည်နေရာမှာ အာရှနှင့် ဥရောပတိုက်ကြားတွင် ပါဝင်သည်။ မြောက်ဘက်ပိုင်းတွင် ဂျော်ဂျီယာ၊ အနောက်ဘက်တွင် တူရကီ၊ အရှေ့ဘက်တွင် အဇာဘိုင်ဂျန်နိုင်ငံတို့နှင့် နယ်နိမိတ်ချင်း ဆက်စပ်လျက်တည်ရှိသည်။ ခရစ်ယာန်ဘာသာကို အစောဆုံးကိုးကွယ်သော လူမျိုးစုတစ်ခုလဲဖြစ်သည်။ 

အာမေးနီးယန်းလူမျိုးများသည် AD ၄ရာစုလောက်မှ စတင်ပြီး ရွှေ့ပြောင်းသွားလာ နေထိုင်ခဲ့ကြသည်။ ထိုအချိန်ထဲက ပါးရှားအင်ပါယာနှင့် ဘိုင်ဇန်တိုင်းအင်ပါယာများတွင် အာမေးနီးယန်းလူမျိုးများ စတင်ဝင်ရောက်နေထိုင်ခဲ့ကြသည်။ မှတ်တမ်းတချို့အရ အာမေးနီးယန်းလူမျိုးများသည် ၁၆ရာစုနှောင်းပိုင်းတွင် အာရှဒေသများ (မြန်မာနိုင်ငံအပါအဝင်  ) သို့ကုန်သည်များအဖြစ် ဝင်ရောက်အခြေချနေထိုင်လာခဲ့ကြသည်။ ၎င်းတို့က မြန်မာဘုရင်များထံ မင်းမှုထမ်းခဲ့ပြီး အကောက်အခွန်နှင့် သံတမန်ဆက်သွယ်ရေးတာဝန်များကို ထမ်းဆောင်ခဲ့ကြသည် ။ 1871-72 ဗြိတိသျှ - အိန္ဒိယ သန်းခေါင်စာရင်းအရ မြန်မာနိုင်ငံတွင် အာမေးနီးယန်းဦးရေ ၁၂၅၀ ဦးခန့် ရှိခဲ့သည် ။ 

1901 ခုနှစ်က ဗြိတိသျှလုပ်ငန်းရှင် ဂျွန်ဒါဝတ် တည်ဆောက်ခဲ့သော  စထရင်းဟော်တယ် (ရန်ကုန်) ကို အာမေးနီးယန်းညီနောင် (စာကီးစ်) မှပြန်လည်ဝယ်ယူသွားခဲ့ပြီး ၁၉၂၅ ခုနှစ်အထိကိုယ်တိုင်ဦးစီးခဲ့ကြသည်။ ၎င်းညီနောင်၂ဦးသည် စင်္ကာပူရှိ ရပ်ဖယ်ဟိုတယ်နှင့် မလေးရှားရှိ Eastern & Oriental များကိုလည်း ပိုင်ဆိုင်ခဲ့ကြသေးသည်။

အာမေးနီးယန်းလူမျိုးများနှင့် ပတ်သက်ပြီး နောက်ထပ်အထင်ကရရှိသော အဆောက်အဦမှာ ရန်ကုန်မြို့တွင်း ဗိုလ်အောင်ကျော်လမ်းနှင့် ကုန်သည်လမ်းဒေါင့်မှ စိန့်ဂျွန်းခရစ်ယာန် ဘုရားရှိခိုးကျောင်း ဖြစ်သည်။ လွန်ခဲ့သော နှစ်ပေါင်း ၁၅၀ခန့်က စတင်တည်ထောင်ခဲ့ပြီး လက်ရှိတွင် အာမေးနီးယန်း လူမျိုးနွယ်များဆိုင်ရာ တစ်ခုတည်းသောအဆောက်အဦးအဖြစ် တည်ရှိနေပါသည်။

လက်ရှိ မှတ်တမ်းများအရ ရန်ကုန်မြို့တွင် အာမေးနီးယန်း ကုန်သည်မျိုးရိုးများမှ ဆင်းသက်လာသူ မိသားစု ၂၀ ဝန်းကျင်ခန့် ရှိလိမ့်မည်ဟု ခန့်မှန်းထားသည် ။
ရွှေဓာတ်ပြား

**ရွှေဓာတ်ပြား** သည် မြန်မာအဆိုရှင် ဟေမာနေဝင်း၏ ၁၉၉၃ ခုထွက် တေးစီးရီး ဖြစ်သည်။ ထရမ်းပက် ဝင်းဦးနှင့် အဖွဲ့၊ စန္ဒရား မောင်မျိုးခင် တို့ တီးခတ်ပေးပြီး ဆိုင်းအတွက်မူ မိုးဇော်ဗိုလ်က တာဝန်ယူသည်။  နောက်ခံ သီဆိုသူမှာ နော်လီဇာ ဖြစ်သည်။ ရဲခေါင် (မေ) အသံဖမ်းသည်။ ပန်းရည်ဘဏ်တိုက် ထုတ်လုပ်ရေးမှ ဖြန့်ချိသည်။ 
 

## ပါဝင်သော တေးများ 
## ကိုးကား
အချစ်ကွိုင်

**အချစ်ကွိုင်** သည် ၂၀၁၂ ခုထွက် မြန်မာ ရုပ်ရှင်ဇာတ်ကား ဖြစ်သည်။ မာန်ထက်ချီ ထုတ်လုပ်ရေးအတွက် ပုဏ္ဏမီ၏ ဝတ္ထုကို ဒေါနက ရိုက်ကူးခြင်း ဖြစ်သည်။ ၂၀၁၀ ခု၊ ဇန်နဝါရီလ ၁၆ ရက်တွင် စရိုက်သည်။ 

ရန်အောင်၊ ကျော်ရဲအောင်၊ ဟိန်းဝေယံ၊ စိုးမြတ်သူဇာ၊ အိန္ဒြာကျော်ဇင်၊ မေသဉ္ဇာဦး၊ အဆိုင်း၊ အောင်ဇော်မင်း၊ ကောင်းစံ၊ လင်းမောင်၊ ဘိုဘိုနှင့် မျိုးမျိုးခိုင်တို့ ပါဝင်ထားသည်။

## ကိုးကား
စိုးမြတ်နန္ဒာ

**စိုးမြတ်နန္ဒာ** (၁၅ ဒီဇင်ဘာ ၁၉၇၉ မွေးဖွား) သည် မြန်မာ အမျိုးသမီး သရုပ်ဆောင် ဖြစ်သည်။

## ငယ်ဘဝ 
၁၉၇၉ ခု၊ ဒီဇင်ဘာ ၁၅ ရက်တွင် ဗိုလ်မှူး စိုးမြင့်၊ ဒေါ်ကြည်ကြည်ခင်တို့မှ မွေးသည်။ မွေးချင်း ၄ ယောက်အနက် တတိယမြောက် ဖြစ်သည်။ ညီအစ်မများဖြစ်သည့် စိုးမြတ်သူဇာ၊ စိုးမြတ်ကလျာ တို့သည်လည်းကောင်း၊ ညီမဝမ်းကွဲများဖြစ်သည့် စိုးပြည့်သဇင်၊ စန္ဒီမြင့်လွင် တို့သည်လည်းကောင်း အနုပညာသည်များ ဖြစ်သည်။ ငယ်အမည်မှာ ဒါဒါ ဖြစ်သည်။

အထက်တန်းကို အထက (၂) ဗဟန်း တွင် တက်သည်။

## အနုပညာ လှုပ်ရှားမှု 
ကျော်ဟိန်း၊ နေဆန်း ပါဝင်သော *ကံကောင်းလို့* ဗီဒီယိုတွင် ပါဝင်ကာ အနုပညာနယ်သို့ ရောက်လာသည်။ *ချစ်လိုက်တော့ ဝမ်းတူးသရီး* မှာ ပထမဆုံး ရုံတင်ဇာတ်ကား ဖြစ်သည်။

## ပါဝင်သော ဇာတ်ကားများ 
## မိသားစုဘဝ 
အဆိုတော် ဖြိုးကြီးနှင့် လက်ထပ်ရာ သားတစ်ယောက်ရသည်။

## ကိုးကား 
ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ

ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ဂျိဒိုးရှ − ဂက်ခိုး − မအဲဘူတာ

** ဂျိဒိုးရှ − ဂက်ခိုး − မအဲဘူတာ ** (自動車学校前駅* ဂျိဒိုးရှ − ဂက်ခိုး − မအဲ - အဲခိ *) သည် ဂျပန်နိုင်ငံ၊ ရှိဇုအိုခခရိုင်၊ ဟမမဆွတ်မြို့၊ ဟိဂရှိရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ညွန့်ညွန့်စိန်

**ညွန့်ညွန့်စိန်** (၁၉၄၃-၂၀၁၆) သည် မြန်မာ အဆိုရှင်တစ်ဦး ဖြစ်သည်။

## ငယ်ဘဝ 
၁၉၄၃ ခု၊ စက်တင်ဘာလ ၁၄ ရက်တွင် ဦးတင်မောင်၊ ဒေါ်သောင်းညွန့် တို့မှ မွေးသည်။ အစ်ကိုမှာ စန္ဒရား ကျော်ဇောလေး ဖြစ်သည်။

## အနုပညာခရီး 
တေးသံရှင် ရဲဘော်စိုးနိုင်၏ အကူအညီဖြင့် ကာကွယ်ရေးဝန်ကြီးဌာန တူရိယာအဖွဲ့၌ သီချင်းစဆိုသည်။ ပထမဆုံးသီချင်းမှာ ရဲသီဟ ကိုတင်အောင်ရေးသည့် *အသည်းကမ္ဘာ* ဖြစ်သည်။ မောင်မောင်သီ ရေးသော *မုန်းသူ့ရင်ဝယ် မနားလို* နှင့် နာမည်ရလာသည်။

မြန်မာနိုင်ငံ ဂီတကောင်စီ (ဗဟို) တွင် အမှုဆောင်အဖြစ် (၁၉၅၆-၆၆) တာဝန်ထမ်းဆောင်သည်။

## ဘဝနိဂုံး 
၂၀၁၆ ခု၊ အောက်တိုဘာလ ၁၉ ရက်တွင် ကွယ်လွန်သည်။ 

## ကျော်ကြားသော တေးများ 
## ကိုးကား 

ကဏ္ဍ:မြန်မာ အမျိုးသမီး အဆိုတော်များ
မောင်တင်ဦး (ဒါရိုက်တာ)

**မောင်တင်ဦး** (၁၉၄၂ - ၂၀၁၅) သည် မြန်မာ ဒါရိုက်တာ တစ်ဦး ဖြစ်သည်။ 

## ငယ်ဘဝ 
မန္တလေးမြို့နေ သခင်သိန်းဖေနှင့် ဒေါ်မြမြတို့မှ ၁၉၄၂ ခု၊ မတ်လ ၂၁ ရက်တွင် မွေးသည်။ မွေးချင်း ၃ ယောက်အနက် အကြီးဆုံး ဖြစ်သည်။ ငယ်မည်မှာ အပါ ဖြစ်သည်။ အငယ်များမှာ သောင်းဒန်နှင့် ဆွေဆွေ တို့ ဖြစ်သည်။

မိခင်၏ တိုင်းချစ် အထက်တန်းကျောင်းတွင် အခြေခံပညာ သင်သည်။ ၁၀ တန်းအထိ သင်ယူခဲ့သည်။

## အနုပညာ လှုပ်ရှားမှု 
၁၉၆၄-၆၅ တွင် ရုပ်ရှင်နယ်သို့ ဝင်သည်။ ၁၉၆၈ ခုတွင် ဦးကျော်ထံ၌ ပညာသင်သည်။ *စေလိုရာ စေ* ဇာတ်ကားကို ဦးကျော်နှင့် တွဲရိုက်ခဲ့သည်။ ပထမဆုံး ကိုယ်တိုက်ရိုက်သည့် ကားမှာ *နေထွက်သော ည* ဖြစ်သည်။

### ရိုက်ကူးသော ဇာတ်ကားများ 
*အနုပညာနှလုံးအိမ်* ရုပ်ရှင်သင်တန်း ဖွင့်ကာ သရုပ်ဆောင်နှင့် ဒါရိုက်တာများ မွေးထုတ်ခဲ့သေးသည်။ 

## မိသားစုဘဝ 
ဒေါ်တင်တင်အေးနှင့် လက်ထပ်ရာ မီးမီးတင်ဦး အပါအဝင် သမီး ၃ ယောက် ရှိသည်။

## ဘဝနိဂုံး 
အသက် ၇၄ နှစ်အရွယ် ၂၀၁၅ ခု၊ ဩဂုတ်လ ၂၄ ရက်၌ မန္တလေးရှိ နေအိမ်၌ အသည်းခြောက်ရောဂါနှင့် ကွယ်လွန်သည်။ 

## ကိုးကား 
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ပါပီယွန်

**ပါပီယွန်** သည် မြန်မာစာရေးဆရာတစ်ယောက်ဖြစ်သည်။
စာရေးဆရာပါပီယွန်၏ ထွက် ရှိပြီးစာအုပ် ၆ အုပ်ရှိသည်။ပါပီယွန် ဟူသည့် အမည်ကို ပြင်သစ်စာရေးဆရာ အွန်နရီချာရီရေး၏ ဇာတ်ကောင် Papillon(လိပ်ပြာ) ကို နှစ်သက်ရာမှ ကလောင်အမည်အဖြစ် ခံယူသည်ဟုဆိုသည်။

မက္ကဇင်ပါပီနှင့်ထရော်မာများဟု အမည်ရသည့် ဝတ္ထုတိုပေါင်းချုပ်(၂)အုပ်ကို ငန်းနက်စာအုပ်တိုက်မှ ၂၀၁၇ ခုနှစ်တွင်ထုတ်ဝေခဲ့ပြီး အရေးအသားများမှာ short memoir ဆန်ဆန် ဝတ္ထုတိုများဖြစ်သည်။ ထို့နောက် အတန်ကြာ ပျောက်ကွယ်နေပြီး ၂၀၁၉ ခုနှစ်တွင် ပယ်ရီပယ်ရီချစ်ကန်း အမည်ရ ဝတ္ထုတိုပေါင်းချုပ်ကို ဝိုင်းမော်စာအုပ်တိုက်မှထုတ်ဝေသည်။ တတိယမြှောက် အဆိုပါ စာအုပ်ပါ အရေးအသားများမှာ ပထမ နှစ်အုပ်နှင့် အတန်ငယ်ခြားနားမှုရှိလာသည်။

ထို့နောက် ပထမဆုံး လုံးချင်းဝတ္ထုရှည်ဖြစ်သော ဇီးကွက်ချောင်းတံတားပေါ်မှ အဝါရောင်ဝက်ဝံရုပ် ကို ဝိုင်းမော်စာအုပ်တိုက်မှ ထပ်မံထုတ်ဝေသည်။၎င်း၏ စာဖတ်ပိရိသတ်ကို ဖမ်းစားသည့် ဒေါ်နန်းမေမေကြည်ဆိုသည့် ဇာတ်ကောင် အမျိုးသမီးကိုမွေးဖွားခဲ့သည်။

ဆံနွယ်ခက်ခက်အိပ်မက်ရနံ့ဟောင်း မှာ ငယ်ချစ်ဦး အမျိုးသမီးတစ်ဦးနှင့် ဆယ်ကျော်သက်ကောင်လေးတစ်ယောက်တို့၏ စိတ်ကစားမှုဇာတ်လမ်းဖြစ်ပြီး ကိုသံချောင်းနှင့်နှစ်ပေါင်းနှစ်ဆယ်မှာ ရဲဘော်ရဲဘက်တစ်ဦးအကြောင်း နောက်ကြောင်းပြန်ပြသည့်ဇာတ်လမ်းဖြစ်သည်။ ၎င်းဝတ္ထုလတ် နှစ်ပုဒ်ကို ပေါင်းကာ ပုံနှိပ်ထုတ်ဝေခဲ့သည်။

ဂွတ်ဘိုင် ဘလတ်ဒီးမေရီ မှာ လုံးချင်းဝတ္ထုရှည်ဖြစ်ပြီး စင်္ကာပူရောက် ရွှေ့ပြောင်းလုပ်သားတစ်ယောက်နှင့် နိုင်ငံရပ်ခြားက အမျိုးသမီးတစ်ဦး၏ သံယောဇဉ်ငြိတွယ်ပုံအကြောင်း စိတ်ထိခိုက်ဖွယ်ရာ ရေးဖွဲ့ထားသည်။

ပါပီယွန်၏ အမည်ရင်း၊မွေးရာဇာတိ၊အသက် အစရှိသည်တို့ကို မသိရပါ။

လူသိမခံလိုသည့် သဘောဖြင့် သိုသိပ်စွာနေထိုင်တတ်သူဟု ယူဆရသည်။

## ရေးသားသော စာအုပ်များ 
## ကိုးကား 
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ အမျိုးသား စာရေးဆရာများ